devica | Astrologija.de\nDevica – mesečni horoskop za mart 2022.\nPosao: Drage Device, Merkur će praviti konjunkciju sa Saturnom 2. marta i omogućiće vam da pokrenete nove usluge koje će unaprediti vaše poslovanje na duži rok i doneti vam sigurne i stalne klijente. Sunce će praviti konjunkciju\nPosao: Drage Device, Merkur će krenuti direktno 4. februara i počećete polako da rešavate zastoje koje ste imali u kreativnom radu jer ste bili u manjku sa plodnim idejama i u nedostatku inspiracije. Sada ćete da nadoknadite\nPosao: Drage Device, Merkur 2. januara ulazi u znak Vodolije i novu radnu godinu ćete započeti sa pripremom planova u vezi proširenja vaše ponude usluga, kao i sa modernizacijom vašeg radnog okruženja. Venera će praviti sekstil sa\nPosao: Drage Device, Totalno pomračenje Sunca će se odigrati 4. decembra u znaku Strelca i uticaće nepovoljno na vaše poslovanje po pitanju ugovorenih rokova. Nedostajaće vam sredstva za završetak nekih projekata, pa može doći i do otkazivanja\nDevica – mesečni horoskop za novembar 2021.\nPosao: Drage Device, Merkur će 1. novembra praviti trigon sa Jupiterom i doneće vam dobitke koje ćete moći uložiti u razvoj usluga koje se obavljaju posredstvom interneta ili modernih tehnologija. Izbegavajte da ulazite u rizična ulaganja jer\nPosao: Drage Device, Venera će 1. oktobra praviti kvadrat sa Jupiterom i dovešće do teškoća u pregovorima u vezi novih projekata i saradnje. Nailazićete i na neslaganja sa radnim kolegama, kao i na zastoje u napretku planova\nDevica – mesečni horoskop za septembar 2021.\nPosao: Drage Device, Mars će 2. septembra praviti opoziciju sa Neptunom i prouzrokovaće ozbiljne smetnje na relaciji sa poslovnim partnerima. Pojaviće se nejasnoće i propusti koji će dovesti u pitanje vašu dalju saradnju, jer ćete se suočavati\nPosao: Drage Device, Merkur i Sunce će u prvoj dekadi avgusta praviti opoziciju sa Saturnom i kvadrat sa Uranom. Suočavaćete se sa spletkama na poslu i lošim odnosima sa radnim kolegama i nadređenima. Nedostajaće vam podrška, stručna


Roland Versa UV LEC2-330/640 štampači - potpuno novi nivo • Print Magazin\nRoland Versa UV LEC2-330/640 štampači – potpuno novi nivo\nSa novim uređajima Roland VersaUV LEC2-330/640 prelazite na drugi nivo poslovanja. Reč je o neuporedivom UV kvalitetu štampe, preciznoj reprodukciji boja, uz integrisano precizno rezanje i opsežnu kompatibilnost medija.\nRolandovi štampači su stvoreni za proizvodnju unikatnih aplikacija. Roland VersaUV LEC2 serija štampača/rezača je na jednom novom nivou kvaliteta. S obzirom da se radi o mašinama “sve u jednom” (štampa, rezanje, lakiranje), dizajnirani su za proizvodnju premium grafika koje će privući svačije oko. Sa specijalnim efektima možete da istaknete detalje i osetite teksture. Uz pomoć integrisanog rezanja možete izraditi prototipove u jednoj operaciji i precizno izrezati komplikovane nalepnice.\nStvorite realistične makete ambalaže, vrhunske nalepnice, WOW natpise, izvanredne displeje na prodajnim mjestima, posebne grafike i još mnogo toga. Uz pomoć ovih štampača možete postići štampu vrhunskog kvaliteta jer koriste nove ECO-UV EUV5 boje. Osim toga, koriste i najnovije štamparske glave i snažne LED žarulje koje se kombinuju za optimizaciju kvaliteta štampe do najsitnijih detalja.\nSa Roland VersaUV LEC2-330/640 štampačima dobijate celovito rešenje, od štampe, rezanja, perforiranja pa do lakiranja na zahtev.\nUštedećete na vremenu radi brzine samih štampača, s ispisima koji su odmah nakon štampe spremni za dalju doradu i instalaciju.\nZadovoljite i najzahtevnije klijente i oživite svoju viziju kroz probne otiske, makete, ambalažu…\nRoland VersaUV LEC2-330/640 štampači Vam omogućuju da proširite svoje grafičke mogućnosti. Kod zastupnika brenda Roland, kompanije Dipa d.o.o., se možete više informisati, a njihovi stručnjaci će rado odgovoriti na sve vaše upite.


Мали: Циљ приближавање минималца минималној потрошачкој корпи\nHomeEkonomijaMali: Cilj približavanje minimalca minimalnoj potrošačkoj korpi\nMali: Cilj približavanje minimalca minimalnoj potrošačkoj korpi\nOn je u intervjuu za današnje Večernje novosti rekao da je pokrivenost minimalne potrošačke korpe minimalnom cenom rada 2017. godine iznosila 62 odsto, dok ove godine iznosi 81,5 odsto.\nKako je rekao, predlog vlade je da se minimalna cena rada uveća za 9,4 odsto, što je 32.012 dinara mesečno.\nTakođe, on je najavio da će neoporezivi deo zarade porasti sa 18.300 na 19.300 i da će se doprinosi za PIO smanjiti za 0,5 odsto.\nMali je rekao i da će penzije rasti više od pet odsto, u skladu sa švajcarskom formulom, kao i da će se plate u javnom sektoru značajno povećati.\nPromene u stranci donose boljitak svim građanima\nMali je izjavio da je Srpska napredna stranka stožer vladajuće koalicije i glavni nosilac promena u društvu, te da unutarstranačke promene treba da donesu boljitak svim građanima.\nOn je to rekao, odgovarajući na pitanje da li smatra da ima razloga za radikalne promene u vrhu stranke.\n„Osnovna maksima kojom se rukovodimo i na čemu insistira predsednik (Aleksandar) Vučić je javni interes i javno dobro. Sa druge strane svako nosi svoje breme odgovornosti. Ako se delovanjem pojedinca narušava ta osnovna paradigma, da se radi u interesu građana, ja onda jesam za preispitivanje odgovornosti“, rekao je on.\nKako je rekao, ne zna šta će se desiti na predstojećem stranačkom kongresu, ali je siguran da će Vučić doneti ispravne odluke koje će i stranku i Srbiju vući napred.\nMali je rekao i da je pozitivan uticaj na smanjenje manjka u državnoj kasi prvenstveno imala bolja naplata prihoda, budući da je naplaćeno 100 milijardi dinara više od planiranog.\nMali je istakao i da je odluka da se ide na monetarne i fiskalne podsticaje bila ispravna ističući da toga nije bilo imali bi smo veliki broj otpuštenih radnika i zatvorenih preduzeća.\n„Mi smo reagovali mnogo pametnije nego što je rukovodstvo Srbije činilo 2008. Sa odgovornom fiskalnom politikom nastavljamo dalje“, rekao je Mali.\nUpitan kada očekuje da javni dug Srbije počne da pada, Mali je rekao da je izvesno da će javni dug ostati ispod kriterijuma Mastrihta od 60 odsto BDP i da je dobro da je Srbija ušla u krizu sa niskim javnim dugom, što joj je omogućilo da pomogne privredu i građane.\nMali je istakao i da će rast na kraju godine biti jedan od najboljih u Evropi, budući da će biti veći od 6,5 odsto, kao i da je od početka januara do kraja jula srpska industrija zabeležila rast od 7,8 odsto u poređenju sa istim periodom prošle godine, kao i da je izvoz u tom periodu porastao za 28 odsto.\n„Naša privreda je uspela, pre svega zahvaljujući sebi i svojoj žilavosti, ali i državi koja je uspela da je sa svojim podsticajima održi u životu. U prvih sedam meseci privukli smo dve milijarde i 72 miliona stranih direktnih investicija, što znači da su i u vreme krize investitori zadržali poverenje u našu zemlju“, rekao je Mali.\nIstiče i da se mnogo ulaže u javne investicije koje utiču na veći rast BDP i bolji kvalitet života građana.


I Srbija među zemljama koje su tražile informacije o korisnicima Twitter naloga\nOstale vesti, 13.08.2015, 08:00 AM\nNajnoviji Twitterov izveštaj o transparentnosti otkrio je da je kompanija tokom poslednjih šest meseci, u periodu od januara do juna ove godine, dobila više nego ikad zahteva za informacijama o korisnicima i da je broj zahteva veći za 52% u odnosu na prethodni period.\nU izveštaju se prvi put među podnosiocima zahteva pojavljuju vlasti Srbije, Kipra, Dominikanske Republike i Poljske, koje su se time pridružile desetini drugih zemalja koje su i ranije tražile informacije o vlasnicima Twitter naloga. Sada su na tom spisku ukupno 62 zemlje.\nIz Srbije su Twitteru upućena tri zahteva za informacijama o korisnicima, od kojih je Twitter samo na jedan odgovorio pozitivno, dok su druga dva zahteva odbijena.\nZahtevima koje je Twitter dobio u prethodnih šest meseci obuhvaćeno je za 78% više vlasnika naloga u poređenju sa poslednjih šest meseci prošle godine.\nNajveći broj zahteva stigao je iz SAD (2436), i oni čine 56% ukupnog broja zahteva koje je kompanija dobila. Japan je uvek u vrhu liste podnosioca zahteva, a u najnovijem izveštaju nalazi se ispred Turske koja je u prethodnom izveštaju bila na drugom mestu i koja je ove godine poslala 412 zahteva, dok je iz Japana došlo 425 zahteva.\nNajveći broj zahteva vlasti za informacijama o korisnicima je u vezi istraga o krivičnim delima,.


Soba zdravlja u "Mega Kids"-u – Mega Kids\nSoba zdravlja u "Mega Kids"-u\nPočetnaSoba zdravlja u "Mega Kids"-u\nNaša predškolska ustanova „MEGA KIDS“, kao ustanova u kojoj deca provode veći deo svog dana, brižnim staranjem obezbeđuje dobre uslove za očuvanje fizičkog i mentalnog zdravlja dece, podstiče uspešan emotivni i društveni razvoj kroz razne aktivnosti i pogodnosti koje pružamo. Pored redovnih usmerenih aktivnosti, boravka na svežem vazduhu, fizičkih aktivnosti, adekvatne ishrane, kao pogodnost izdvaja se posebno opremljena prostorija - „Soba zdravlja“.\nPrednosti ove sobe odnose se na sprečavanje ili pravovremeno reagovanje na pojavu i nastanak bolesti i deformiteta sa stručnim licima (fizioterapeut, pedijatar, stomatolog, logoped...), praćenje opšteg stanja organizma i obezbeđivanje osnovne ljudske potrebe na zdrav i kvalitetan vazduh (prečišćivači i ovlaživači vazduha poslednje generacije).\nSoba zdravlja (jedina na našim prostorima u okviru predškolske ustanove) inovativna je i specijalizovana prostorija za kontinuirano i plansko praćenje razvoja dece sa svih aspekata medicine, koji podrazumeva uključivanje spoljnih saradnika licenciranih iz oblasti medicine.\nGodišnji plan i program kvalitetnog razvoja dece podrazumeva odabir dva stručna saradnika za tekuću godinu (za godinu 2022. planirani saradnici – fizioterapeut i specijalista pedijatar) koji će napredak dece pratiti na mesečnom i tromesečnom nivou i svoja zapažanja iznositi u vidu pisanih izveštaja.\nSvakodnevno prisustvo fizioterapeuta u okviru predškolske ustanove ima za cilj prevenciju nastanka mogućih deformiteta, obezbeđivanje pravilnog razvoja deteta, što direktno utiče na mišiće i zglobove, ali i na organizam u celini. Vežbe sa fizioterapeutom se temelje na prevenciji i otklanjanju deformiteta kičmenog stuba, donjih ekstremiteta, vežbe za poboljšanje grube i fine motorike gornjih ekstremiteta, vežbe disanja, vežbe opšte kondicije, obuka zaštitnim položajima i pokretima u aktivnostima svakodnevnog života.\nPregled pedijatra specijaliste podrazumeva sistematski pregled, odnosno, preventivni pregled zdrave dece. U okviru sistematskih pregleda prati se rast i razvoj deteta, daju se saveti o ishrani, omogućava rano otkrivanje akutnih bolesti u kolektivu, rano prepoznavanje hroničnih problema dece kroz periodične preglede. Ove vrste pregleda su važne radi prevencije pojave bolesti, ranog otkrivanja poremećaja zdravstvenog stanja i samim tim veće uspešnosti terapije, ukoliko je ona potrebna. Permanentni cilj „MEGA KIDS“-a je unapređenje zdravlja, jer briga o zdravlju dece je ulaganje u njihovu zdravu budućnost.\nBrojna naučna istraživanja sprovedena u proteklim decenijama, pokazala su da je za kvalitetan razvoj deteta, njegovo zdravlje i celoživotni društveni uspeh, izuzetno važan period od začeća pa do navršetka treće godine života. U tom ključnom periodu mozak najbrže raste i razvija se, deca najbrže uče, ono što je uloženo u razvoj – traje večno. Ono što bude propušteno u tom periodu ne može se nadoknaditi i presudno je za celokupni fizički, senzo – motorički, kognitivni, socijalni i emocionalni razvoj, sa bitnim uticajem na kasnija postignuća i zdravlje u odraslom dobu.\nPolazna tačka predškolske ustanove „MEGA KIDS“ je sistem zdravstvene zaštite radi unapređenja kvaliteta zdravlja dece u ustanovi. Posvećenost i pružanje podrške sveobuhvatnom zdravlju i razvoju dece ranog uzrasta značajno se povećala poslednjih godina. Praćenje razvoja dece u svim aspektima njihovog napretka (razvoj govora, gruba i fina motorika, kognitivne sposobnosti, opšte stanje organizma...) su od ključnog značaja kako bi dete ostvarilo svoj puni potencijal i kako bismo im osigurali zdravu budućnost.


Nastavlja se rast stranih direktnih investicija i u oktobru china radio international\nNastavlja se rast stranih direktnih investicija i u oktobru\n2017-11-15 10:27:28 cri\nStrane direktne investicije (SDI) u matičnom delu Kine, tokom prošlog meseca, porasle su za pet odsto u odnosu na prošlu godinu i dostigle 60 milijardi juana (oko 9,05 milijardi američkih dolara), pokazuju podaci od utorka.\nRast je usporen u odnosu na septembar kada su SDI zemlje porasle za 17,3 odsto, pokazuju podaci Ministarstva trgovine.\nU prvih 10 meseci, SDI zemlje su iznosile 678,7 milijardi juana, što je za 1,9 odsto više nego u istom periodu prošle godine i od 1,6 odsto koliki je bio rast u periodu januar-septembar.\nI SDI u proizvodnom sektoru nastavile su da rastu, dok je visokotehnološki, proizvodni i uslužni sektor održao snažan rast.\nOd januara do oktobra, proizvodni sektor privukao je SDI vrednosti 195,9 milijardi juana, što je za 6,1 odsto više u odnosu na isti period prošle godine, a što predstavlja 28,9 odsto ukupnih stranih direktnih investicija. Sektor usluga je prikupio 470,5 milijardi juana ili 69,3 odsto ukupnog iznosa.\nSDI u proizvodnji i snabdevanju električnom energijom, gasom i vodom porasle su za 74,3 procenta u odnosu na prošlu godinu.\nIndustrija visokotehnoloških usluga zapravo je privukla 95 milijardi juana u SDI, što je za 20 odsto više u odnosu na isti period prošle godine.\nStrane direktne investicije u centralnu Kinu zabeležile su ubrzan rast u prvih 10 meseci, sa ukupnim povećanjem od 47,9 odsto u odnosu na prošlu godinu na 50,6 milijardi juana.\nAnalitičari pripisuju brz rast direktnih stranih investicija efikasnoj politici koja je povećala poverenje stranih investitora, kao i ubrzani proces industrijskog restrukturiranja.\nZemlja je u petak usvojila konkretne mere u cilju ublažavanja ili ukidanja restrikcija stranih ulaganja na svojim finansijskim tržištima. Na primer, stranim preduzećima će biti dozvoljeno da poseduju do 51 posto akcija u zajedničkim kompanijama, fondovima ili vrednosnim papirima.


POLITIZACIJA OLIMPIJSKIH IGARA: LGBT sportista provocira Majka Pensa | Vesti Dana\nPjončang, Južna Koreja- Poznati američki snouborder skrenuo je pažnju na olimpijskim igrama provocirajući američkog potpredsednika Majka Pensa,postavljajući postove i slike na društvenim mrežama njega i klizača Adama Ripona kako se ljube uz slogan :“Mi smo ovde,mi smo gej,naviknite na to!“.\nZimske olimpijske igre (Foto:Screenshot)\nGus Kenvorti je energično prihvatio nezvaničnu ulogu nosioca olimpijske zastave za LGBT zajednicu. Kako on sam navodi hteo je da približi svetu činjenicu da biti gej sportista više nije problem.\nKenvorti takođe navodi da ima još mnogo sportista koji su me se poverili da su gej,ali niko još ne želi da preuzme korake,koje je on preduzeo 2015 kad je on to sam i preduzeo.“Nije mi i dalje jasno čega se boje,to samo dokazuje da nas ima mnogo više“ naveo je Kenvorti.\nKako CBSSports navodi ,Adam Ripon naglašava zašto nije podržao Majka Pensa da predvodi američku delegacija na olimpijskim igrama. “Mislite na Majka Pensa ,istog onog Majka Pensa koji je finansirao klinike za lečenje homoseksualaca i prebacivanje u heteroseksualnu orijentaciju“.\nKenvorti je rekao da su postovi izazvali salvu negativnih komentara. Čak, dobija i neumesne poruku,sa željama da se padne da se povredi tokom skijanja.


Poverenik: Informacije koje je izneo uhapšeni radnik Krušika treba da budu ispitane - Dijalog.net\nNaslovna Borba protiv korupcije Poverenik: Informacije koje je izneo uhapšeni radnik Krušika treba da budu ispitane\nBeograd, 21. oktobar 2019. – Poverenik za informacije od javnog značaja i zaštitu podataka o ličnosti Milan Marinović smatra da Aleksandar Obradović, IT stručnjak Krušika, strogo formalno, nije uzbunjivač, ali da bi, s obzirom na sadržinu onoga što je obznanio, to mogao biti, jer informacije koje je izneo predstavljaju “informacije od javnog značaja”.\nMarinović je u intervjuu FoNetu poručio da “fokus ne sme da ostane na sudbini uzbunjivača, već mora da se prebaci i na ono što je on izneo u javnosti“.\nPoverenik je u serijalu Kvaka 23 novinarki Danici Vučenić ocenio da pitanje Obradovićevog statusa “dosta zbunjuje javnost“.\n“Ne znam detalje slučaja, sem onoga što je objavljeno u medijima, verovatno je imao osnova da veruje da su informacije koje poseduje istinite, što je jedan od uslova da postane uzbunjivač, ali nije poštovao takozvane kanale uzbunjivanja“, ukazao je Marinović.\nKako je objasnio, zakonom je striktno propisano da se, u slučaju da želite da budete uzbunjivač, morate koristiti ili internim ili eksternim kanalima uzbunjivanja.\nMarinović misli da je Obradović mogao da se obrati javnom tužilaštvu, ako je procenio, “a logično bi bilo da jeste, da je nesvrsishodno prijavljivati ono što je saznao licu zaduženom za vođenje postupka unutrašnjeg uzbunjivanja u Krušiku“.\nObradović bi “faktički mogao da bude uzbunjivać“, istakao je poverenik, mada ne zna detalje slučaja, ali tu mogućnost vidi “s obzirom na sadržinu informacija koje su predstavljene u medijima“.\n“Nezavisno od toga da li je Obradović formalno uzbunjivač”, ono što je on rekao jesu “informacije od javnog značaja koje su za javnost veoma interesantne i koje treba da zaintrigiraju nadležne organe, tužilaštvo, da ih provere“, poručio je Marinović.\n“Ne treba mešati te dve stvari, nezavisno od sudbine Obradovića, nezavisno od toga da li je ili nije prekršio obavezu čuvanja poslovne tajne“, razjasnio je poverenik i ponovio da “informacije koje je izneo treba da budu ispitane“.\nPrema stavu Marinovića, poslovnom tajnom “ne bi trebalo da budu proglašene informacije koje kriju izvršioce krivičnog dela“. Na drugoj strani, kako je predočio, “često se informacije od javnog značaja, za koje je javnost zainteresovana, štite određenim stepenom tajnosti i ne mogu biti objavljene, ali u slućaju Krušika stvar ne bi trebalo da ostane nerazjašnjena“.\n“Logično bi bilo da tužilaštvo pokrene postupak“, ocenio je Marinović, ali je na pitanje da li to zaista očekuje odgovorio: “Videćemo“.\nUpitan kako objašnjava to da neko ko je u javnost izneo informacije od javnog značaja bude uhapšen i zatvoren 20 dana bez obaveštavanja javnosti, poverenik je istakao da je “dobro da je njegov slučaj sada javan i da je javnost zainteresovana za njegovu sudbinu”. Nadležni organi treba da se bave temom koju je on plasirao u javnosti, ponovio je Marinović, dok je, povodom primedbe da Obradovićevo hapšenje liči na 1948.godinu, priznao da mu je opaska jasna i da jeste bilo nelogično.\n“Akcija nije bila primerena i to nije način kako treba raditi, ali je dobro da je sud reagovao, iako prekasno, i da ga je pustio iz zatvora“, istakao je poverenik. On smatra da se ne može odvajati sudbina ovog čoveka i Krušika i da Obradovićeva sudbina, u najmanju ruku, nije prijatna, naročito ako je objavio tačnu informaciju koja može da dovede do šireg postupka.\nKako je napomenuo, “hiljade ljudi i porodica u Valjevu vezano je za tu fabriku i sve što nanosi štetu Krušiku, nanosi i državi i to treba istražiti. Naročito jer je posao trgovine oružjem profitabilan na svetskom tržištu i nije logično da fabrika koja proizvodi oružje i prodaje oružje ne posluje u plusu”, naglasio je Marinović.\nBudući da je rođen u Valjevu i tamo završio osnovnu i srednju školu, on je “lično veoma pogođen svim dešavanjima, jer je vezan za taj grad, u kojem mu živi majka, ali i za Krušik, jer je njegov otac tamo radio 30 godina“.\nI mnogi njegovi poznanici i prijatelji rade u toj fabrici, pa bi i zato “voleo da se slučaj do kraja razjasni“.\nUpitan da li očekuje da se predsednik države i premijerka stanu u zaštitu uzbunjivača, ili da ministar policije podnese ostavku, Marinović je dogovorio da “ne zna, da bi bilo logično, ali da na osnovu onog što se do sada dešavalo nije ubeđen“.\nUpitan zašto on samoinicijativno, kao poverenik ili zaštitnik građana, nisu stali u zaštitu Obradovića, Marinović je odgovorio da je obećao, kada je izabran, da se “neće baviti politikom, i da ne bi voleo da se politika bavi njim“.\nUprkos tome što su jednim delom ljudska prava u nadležnosti poverenika, Marinović napominje da “nema nadležnost u ovom slučaju i smatra da bi njegovo istupanje bilo mešanje u slučaj“.\nKao član radne grupe koja je pisala Zakon o zaštiti uzbunjivača, usvojen 2013.godine, on je sada za to da se Zakon “izmeni, u smislu da dopusti mogućnost da se putem medija izvrši uzbunjivanje bez spoljašnjih i unutrašnjih kanala“.\nPrema rečima Marinovića, trebalo bi predvideti “krovni državni organ koji će se baviti zaštitom uzbunjivača, a to bi mogao biti zaštitnik građana ili Agencija za borbu protiv korupcije“. Koliko god da Pištaljka to čini veoma dobro, napomenuo je poverenik, “ne može jedan internet portal da štiti uzbunjivače, umesto države“.\nPovodom izmena Zakona o slobodnom pristupu informacijama od javnog značaja, Marinović je istakao da je u poslednjoj radnoj verziji promenjena sporna odredba o izuzeću javnih preduzeća i organizacija u većinskom državnom vlasništvu iz obaveze dostavljanja informacija o poslovanju.\nKako je precizirao, zadržan je samo “jedan vid izuzeća koje se odnosi na učešće preduzeća na jedinstvenom tržištu, u smislu konkurentosti tog preduzeća sa drugim, naročito privatnim, preduzećima“.\nMeđutim, informacije o tome kako se troši novac, ko se i da li se neko od javnog značaja sponzoriše i tako dalje, moraju biti dostupne javnosti, poručio je Marinović. Zakon o zaštiti podataka o ličnosti, koji je nedavno stupio na snagu, uprkos zahtevu poverenika da njegova primena bude odložena godinu dana, prema rečima Marinovića, pokazuje “svoje loše strane“.\n“Više desetina hiljada organa, organizacija, preduzeća na koje se Zakon odnosi, nisu spremni za primenu“, obrazložio je on i konstatovao da je “sam Zakon pisan nerazumljivim jezikom”. Mešavina je dva evropska dokumenta i nije u punoj meri prilagođen našim potrebama, iako je usaglašen sa evropskim propisima“. Odgovarajući na pitanja o tome što vlasti ne poštuju Zakon o zaštiti podataka o ličnosti i Zakon o slobodnom pristupu informacijama od javnog značaja, poverenik je uzvratio da je on veći “pesimista” nego što deluje, naročito jer ima iskustva sa činjenicom da “organi vlasti ćute“.\n“Jedan od mojih prvih ciljeva je da ih na neki način nateramo da poštuju tražioce informacija, pa kada ih na to nateramo, onda da se bavimo i kvalitetom odgovora“, naglasio je Marinović. Zato smo, kako je napomenuo, “kroz izmene Zakona o slobodnom pristupu informacijama od javnog značaja predložili da ćutanje i uskraćivanje informacija u roku, povlači prekršajnu odgovornost, kroz izdavanje prekršajnog naloga, koji bi bio u ingerenciji poverenika“.\nOznakeAleksandar ObradovićMilan MarinovićPoverenik\nPrethodno Šabić: Tužilaštvo bi moralo da proveri informacije koje je izneo radnik Krušika\nSledeće Velikić: Zaboravili smo kako izgleda normalan život jer smo pod hipnozom i pod stalnom anestezijom\nTop Tags evropske integracije vladavina prava Vlada Republike Srbije Društvo mediji Civilno društvo Srbija i Evropska unija Evropska komisija istraživanje mladi lokalna samouprava konkurs OCD Evropska unija ljudska prava


Naslovna/Hronika/U završnoj fazi istraga na okolnosti stradanja porodice Đedovac\nDOBOJ – Istraga o uzroku saobraćajne nesreće u kojoj je 2017. godine na pružnom prelazu Grabovica kod Doboja, u sudaru voza i automobila, smrtno stradala četvoročlana porodica Đedovac u završnoj je fazi, rečeno je Srni u Tužilaštvu.\nIz Okružnog javnog tužilaštva Doboj rečeno je Srni da je u završnoj fazi istraga u vezi sa utvrđivanjem uzroka nastanka saobraćajne nesreće u kojoj je 2017. godine na pružnom prelazu Grabovica u sudaru voza i automobila smrtno stradala četvoročlana porodica Đedovac.\n“Nakon analize i ocjene nedavno dostavljenog dodatnog saobraćajno-tehničkog vještačenja predmetne nezgode i prikupljenih dokaza, radi se na utvrđivanju postojanja eventualnih propusta odgovornih lica za obezbjeđenje pružnog prelaza, a koji bi mogli biti u uzročno posljedičnoj vezi sa nastankom saobraćajne nezgode”, navedeno je u saopštenju.\nIz Tužilaštva navode da je u toku istrage provedeno saobraćajno tehničko vještačenje dinamike nastanka i uzroka nastanka saobraćajne nezgode, te da je zatraženo i dodatno vještačenje u smislu preglednosti mjesta saobraćajne nezgode.\nIz Tužilaštva pojašnjavaju da je dodatno vještačenje trebalo da utvrdi da li je bilo propusta odgovornih lica koja su bila zadužena za kontrolu pružnog pojasa, kao i drugih lica ili pravnih osoba koje su bile dužne da ukažu i da preduzmu odgovarajuće radnje i postupke kako bi pružni prelaz bio bezbjedan za normalno odvijanje saobraćaja.\nNa današnji dan 12. marta 2017. godine na lokalnom putu Grabovica-Stanovi i pružnom prelazu u mjestu Grabovica, područje grada Doboj, dogodila se saobraćajna nesreća u kojoj je smrtno stradala porodica Đedovac.\nSupružnici Slavica i Zlatko poginuli su na licu mjesta, dok su njihove kćerke Nikolina (18) i Kristina (17) zadobile teške povrede, od kojih je mlađa umrla u dobojskoj bolnici nekoliko sati nakon nesreće, a starija dan kasnije u Univerzitetskom kliničkom centru Republike Srpske.\nZoran Đedovac, brat preminulog Zlatka, koji je danas odao počast stradalima, rekao je novinarima da očekuje da se istina na okolnosti stradanja razriješi tokom sudskog procesa.\nOn je ocijenio da navedeni pružni prelaz i dalje nije bezbjedan zbog smanjene preglednosti usljed teretnih vozila koji su parkirani u neposrednoj blizini, kao i objekta za svjetlosno-zvučnu signalizaciju.\nĐedovac kaže da su se mještani zbog parkiranih vozila obraćali policiji, koja ih je preusmjeravala na lokalnu komunalnu policiju.\nIz Željeznica Republike Srpske rečeno je novinarima da je pružni prelaz u Grabovici obilježen andrejevim krstom, a od prošle godine obezbijeđen je i svjetlosno-zvučnom signalizacijom, te da nisu evidentirane smetnje iako je sistem u probnom radu.\nAnalize Doboj istraga Na današnji dan nesreća porodica Pruga Saobraćajna nesreća SRNA žena


Biznis Autor:Filip Lukić20. sep. 202018:09 > 18:15\nŠvajcarski model za veće penzije i bolji životni standard, tako je najavljeno povećanje penzija od 5,9 odsto u januaru sledeće godine.\nPrema švajcarskom modelu, rast penzija usklađuje se sa rastom cena i rastom plata. To znači da će prosečan srpski penzioner, na početku sledeće godine, u proseku, dobiti oko 1.500 dinara više.\nToliko će biti bliži i minimalnoj potrošačkoj korpi, od koje je u ovom momentu udaljen 10 hiljada dinara. Za sindikate, prosečna penzija u vrednosti potoršačke korpe je minimum za dostojanstven život u starosti.\n„Švajcarska formula nije loša za savemeni i za normalan svet, gde penzije imaju, ne samo socijalni karakter, već i životni, kao što su Švajcarska, Nemačka, Austrija. Povećanje od 5,9 odsto nije zanemarljiva cifra, ali je problem sa penzionerima kolji imaju ispod socijlane sigurnosti. Mi smo svesni da je privreda doživela krah, ali država treba poštenije da vodi opštu politiku, ne rasipati pare na nacionalne stadione, spomenike, koji nisu prioritet u vreme korone. To sve može da čeka bolja vremena“, smatra predsednik Sindikata penzionera „Nezavisnost“ Miloš Grabundžija.\nA bolja vremena će stići do 2025. godine, bar tako tvrdi predsednik države Aleksandar Vučić.\n„Naš plan i naše projekcije i garađanim to obećavamo da će na kraju 2025. godine u Srbiji iznositi 900 evra, a da će prosečna penzija iznositi između 430 i 440 evra“, navodi Vučić.\nTo znači da penzije u narednih pet godina treba da porastu ukupno 82 odsto. Da bi prosečna penzija dostigla minimalnu potrošačku korpu, pod uslovom da njena vrednost ostane oko 38 hiljada, penzije bi trebalo da se svake godine, do 2025, povećavaju za po šest odsto. Od statistike i brojeva, važnije je koliko namirnica građani u svoju korpu mogu da stave.\n„Mi smo sve vreme u jednoj vrsti statističke igrice koju igramo sa predstvanicma vlasti. Nažalost, u tome učestvuju i predstavnici sindikata i Socio-ekonomskog saveta, a to je zato što smo se mi uhvatili za tu potoršačku korpu, u kojoj vi imate za tročlano domaćinstvo predviđeno da potrošite kilo banana, 400 grama junećeg mesa ili da kupite četiri kilograma jabuka za 140 dinara. Neka kažu i nama gde ima da se kupe jabuke za 35 dinara, pa da i mi kupimo“, kaže novinarka Ivana Pavlović.\nHoće li imati čak i za te jeftine jabuke pita se skoro milion penzionera u Srbiji koji mesečno primaju manje od 25 hiljada dinara.\nCLS: Iako su obezbeđena sredstva, dvorište OŠ „Laza Kostić“ još nije sanirano


Severna Koreja traži od UN hitne mere zbog američke zaplene broda - Sputnjik Srbija\n21:55 04 Jul 2020\nSeverna Koreja traži od UN hitne mere zbog američke zaplene broda\n09:01 22.05.2019 (osveženo 09:41 22.05.2019) Preuzmite kraći link\nAmbasador Severne Koreje pri Ujedinjenim nacijama Kim Song poručio je večeras da bi SAD trebalo da razmotre posledice koje bi zaplena severnokorejskog teretnog broda mogla da ima po odnos dveju zemalja.\nPrema Kimovim rečima, zaplena broda je „užasan čin“ koji za cilj ima da izvrši maksimalan pritisak na Severnu Koreju i primora je „da klekne“, prenosi AP.\nOn je čin zaplene nazvao „poništenjem“ atmosfere koju su u svom zajedničkom saopštenju uspostavili predsednik SAD Donald Tramp i lider Severne Koreje Kim Džong Un na sastanku u junu 2018. godine.\nKim je zatražio od generalnog sekretara Ujedinjenih nacija Antonija Gutereša da preduzme hitne mere kako bi doprineo stabilnosti na Korejskom poluostrvu i dodao da Pjongjang pomno prati svaki američki potez.\nAmeričke vlasti su u maju saopštile da su zaplenile severnokorejski teretni brod, za koji se smatra da krši međunarodne sankcije.\nBrod se već godinu dana nalazi u Indoneziji.


Vesti online / Vesti / Ex YU / Obaveštajne agencije BiH u službi radikalnog islama (13): Teroristi sa pasošem BiH\nDževad Galijašević, stručnjak u oblasti borbe protiv međunarodnog terorizma u svojoj knjizi "Epitaf za Bosnu" navodi da je za većinu terorističkih napada u svetu u poslednjih 15-ak godina zajedničko to što su ili organizatori, ili direktni počinioci - državljani BiH!\nyoutube.com/ Willubhave Four\nNapad na SAD 11.septembra 2001. godine\n- Geneza terorističkih akcija u svetu u kojima učestvuju državljani Bosne i Hercegovine je duga i smrtonosna. Glavni organizator 11. septembra, Halid šeik Muhamed, imao je državljanstvo BiH, kao i glavni operativac, Muhamel Ata. Međutim u toj grupi su još dvojica pilota: Navaf el Hazmi i Halil al Mihlar - veli Galijašević.\nMasakri širom planete\nHalid šeik Muhamed je zapravo državljanstvo BiH dobio pod imenom El Halid Muhamed, a ista državljanstva dobili su i prvo i drugooptuženi pred vojnim sudom u Gantanamu: Remzi Bin al Sibih kao Remzi Jusef i Muhamed Ata, ključni operativan napad na Svetski trgovinski centar kao Mohamnd el Sajed Halid.\nSlično je i kada je reč i o drugim, najvećim terorističkim napadima po svetu. U Solt Lejk Sitiju, februara prošle godine, napadač Sulejman Talović ubijen je od strane policije pošto je prethodno napravio masakr u centru grada.\nNajduži zločinački staž\nNa spisku terorista sa državljanstvom BiH je i Babar Ahmed koji je već devet godina pritvoren u Velikoj Britaniji bez suđenja, a istovremeno SAD traže njegovo izručenje.\n"On ima najduži staž među onima koji su zatvoreni pre prethodnog suđenja. Oni koji ga podržavaju kažu da je ovo smešna, kafkijanska presuda, a u SAD je optužen za vođenje internet stranice koja je dostavljala podatke talibanima i bila korišćena za pranje novca. U intervjuu za Bi-Bi-Si Ahmed je priznao da je učestvovao u borbama u BiH, ali da smatra da je terorizam pogrešan. Njegova porodica i pristalice su u saopštenju naveli da će se boriti protiv presude Evropskog suda o izručenju SAD - navodi Galijašević.\n- Talović je sahranjen u BiH, gde je i rođen - navodi Galijašević i podseća da je prošle godine završeno suđenje Adisu Meduljaninu zbog planiranja terorističkih akcija u Njujorku i nabavke eksplozivnih materijala, oružja i vojne opreme. Porota saveznog suda proglasila je 2. maja 2017. Meduljanina krivim za pokušaj aktiviranja bombi u sistemu podzemne železnice u Njujorku 2009. godine u ime Al Kaide, i osudila ga na doživotni zatvor. Porota ga je proglasila krivim prema devet tačaka za terorizam, uključujući planiranje ubistava američkih vojnika u Avganistanu i udruživanje sa Al Kaidom - podseća Galijašević.\nZa napad na londonski metro prošle godine pravosnažno je osuđen Abu Hamza al Masri, imam iz londonske džamije Finsberi Mark. Masri je bio jedan od boraca odreda El mudžahedin koji je na kraju od bosanskih vlasti nagrađen i novim identitetom i pasošem.\n- Opisan u SAD kao pomagač terorista sa globalnim posledicama, Masri je tražen u toj zemlji na osnovu jedanaest optužnica povezanih sa tvrdnjama da je 1998. godine u Jemenu držao šesnaest talaca, propagirao nasilni džihad u Avganistanu 2001. godine i organizovao osnivanje kampa za obuku terorista u saveznoj američkoj državi Oregon - kompletira "dosije" ovog teroriste Galijašević.\nOsujećen napad u Beču\nCrnom spisku treba dodati i pokušaj napada na američku ambasadu u Beču koji je osujećen. Uhapšen je i osuđen Asim Kejvanović koji je u zgradu Ambasade SAD ušao sa ruksakom punim eksploziva.\n- Ministar inostranih poslova BiH, Sven Alkalaj je obavestio javnost da je reč o "Hrvatu", a onda su "otkrili" da je terorista bolestan čovek i da ima PTSP. Doduše, molitve je obavljao u Mesdžidu Tevhid u Dvanaestom okrugu Beča, kojim rukovodi Hafiz Muhamed Porča, a pored eksploziva u ruksaku je bila i knjiga Namazi u Islamu koju je izdao ovaj mesdžid, a recenziju mu je uradio lično Porča - ironično zaključuje Dževad Galijašević.\nZbog napada na špansku Železničku stanicu osuđen je Jamal Zougam koji je takođe učestvovao u ratu u Bosni, ali pod imenom El Idriši Muhamed Jamal, posle čega je dobio i državljanstvo BiH.\nPrema podacima do kojih je došao ovaj autor, i poznati teroristi Abu Hamza al Masri i Babar Ahmed takođe su učestvovali u ratu u BiH, a zatim dobili i državljanstvo ove zemlje.\nKamp u školi\nPrema operativnim podacima koje otkriva autor knjige "Epitaf za Bosnu", oni su obučavali mudžahedinske jedinice u osnovnoj školi u Jablanici kod Tešnja, gde se nalazio prvi ozbiljniji mudžahedinski kamp na tlu Bosne.\n- Abu Hamza je jednom prilikom, dok je pokazivao kako se rukuje minsko-eksplozivnim sredstvima, izgubio ruku i oštetio oko. Ubrzo posle toga stavio je kuku umesto ruke, pa su ga u Tešnju prozvali kapetan Kuka, ili jednooki Abu Hamza al Masri - kaže Galijašević.\nNi Francuska nije bila pošteđena terorističkih napada, a jedan od napadača, serijski ubica iz Tuluza, Muhamed Merah, prethodno je boravio u Bosni.\nSutra - Obaveštajne agencije BiH u službi radikalnog islama (14): Tajna operacija "Ušće"


Sredstvima KGF SERDA do novih investicija - Sarajevska regionalna razvojna agencija\nFirma Dženemi d.o.o. je uz podršku Sarajevske regionalne razvojne agencije SERDA, putem projekta Kreditno-garantni fond SERDA (KGF SERDA) realizovala kredit od 200.000 KM te nabavila mašinu za rezanje lima i cijevi. „Ova investicija je potreba usljed povećanja obima proizvodnje te nastojanja firme da svake godine ulaže u modernizaciju i proširenje svoje opreme.\nMašina će omogućiti povećanje produktivnosti za najmanje 20%, proširenje asortimana i usluga, te veću brzinu proizvodnje i zadovoljavanja većeg broja klijenata“, rekao je Samir Sitnić, direktor firme Dženemi d.o.o. Također, u prethodnih mjesec dana uposlena su 3 nova radnika, od kojih je jedan direktno zadužen za rad na mašini.\n„Dženemi d.o.o. i SERDA su u prethodnom periodu uspješno sarađivali kroz projekte EUMETAL I i EUMETAL II, te sada kroz projekat KGF SERDA. Željeli smo putem KGF SERDA iskoristiti priliku i aplicirati na kredit, te su nam nakon prikupljene dokumentacije i provedene procedure u SERDA-i i banci, odobrena kreditna sredstva namijenjena za nabavku mašine“, ističu u kompaniji.


Pre 25 godina Crvena zvezda je pokorila svet – ASinfo Portal\nPre 25 godina Crvena zvezda je pokorila svet\nBEOGRAD – Na današnji dan navršava se 25 godina otkad je Crvena zvezda dotakla vrh sveta i osvojila Interkontinentalni kup u Tokiju pobedom nad čileanskom ekipom Kolo Kolo, što je najveći uspeh u istoriji jugoslovenskog i srpskog fudbala.\nCrveno-beli su uradili ono što nijedan tim iz istočne Evrope nije – peharu Kupa šampiona u istoj godini pridodali su i titulu prvaka sveta.\nOsmi dan decembra ostaće zauvek ispisan u istoriji našeg fudbala jer je Crvena zvezda savladala prvaka Južne Amerike 3:0 pred 60.000 gledalaca na stadionu u Tokiju, uz dva gola Vladimira Jugovića i jedan Darka Pančeva, iako je od 43. minuta igrala sa igračem manje zbog isključenja Dejana Savićevića.\n“Bili smo svi kao jedan, ne smemo da zaboravimo građanski rat i krvavi sukob i da smo u takvim okilnostima odoleli svim pritiscima. Posle toliko godina i sa ove tačke, sve to mnogo mirnije gledam”, prisetio se trener Vladica Popović.\nCSKA u problemu, i Teodosić van terena\nDanilović podneo kandidaturu za predsednika KSS-a


Fesjbuk - Blic Online\nVlasti za tržište Evropske unije istražuju moguće probleme sa Fejsbukovim planiranim lansiranjem kriptovalute Libra.\n"Instagram" i "Votsap" će imati NOVA IMENA koja se mnogima neće svideti\nPopularne aplikacije "Instagram" i "Votsap" uskoro će doživeti veliku promenu imidža, a ime vlasničke kompanije "Fejsbuk" biće u prvom planu.\nKompanija "Fejsbuk" je prošle nedelje najavila "Portal", novi kućni uređaj koji će prvenstveno služiti za video-telefoniranje, ali će takođe omogućiti pristup striming uslugama kao što su Spotify i Netlix. Kako je saopšteno, "Fejsbuk" neće koristi podatke prikupljene preko novog uređaja za ciljano oglašavanje. Ovo je bila prilično neoprezna izjava, jer je kompanija time praktično priznala da je "Portal" u potpunosti sposoban da prikuplja podatke o vama i koristi ih za ciljano oglašavanje.\nNemačka je zapretila da će preduzeti oštre mere protiv širenja lažnih informacija na Fejsbuku tako što će kompaniji naplaćivati paprene kazne ukoliko lažne vesti ne budu odmah uklonjene.\nRaža se "nasukala" na obalu, a onda su prolaznici krenuli u akciju\nNa snimku koji ne prestaje da se šeruje ovih dana, ljudi su se radoznalo okupili na plaži oko velike raže koja se "nasukala" na obalu. Na zaprepašćene onih koji su pogledali video, a i prisutnih, na kraju se desilo nešto potpuno neočekivano.\nNovine na Fejsbuku u pretrazi; Vreme je da "podesite vašu privatnost"\nAko ste korisnik Fejsbuka vreme ja da pogledate u podešavanjima privatnosti promenu Fejsbuk pretrage. Ova velika promena praktično će učiniti da Fejsbuk postane ozbiljna konkurencija Guglu i Tviteru.\n"Fejsbuk je kao kuga": Naglo se proširio, nestaće do 2017!\nFejsbuk se proširio poput infektivne bolesti, ali polako postajemo imuni na njegove draži, pa će do 2017. mnogi prestati da ga koriste, tvrde stručnjaci Univerziteta u Prinstonu.


U Nišu obeležen Dan bez automobila - Kreći se, samo ne autom\nPočetak/Društvo/U Nišu obeležen Dan bez automobila – Kreći se, samo ne autom\nNiške Vesti22. septembra 2020.\nNiš je bio jedan od 2.800 gradova u svetu koji je obeležio Dan bez automobila i Evropsku nedelju mobilnosti koja je trajala od 16. do 22. septembra. Cilj je ukazati građanima na značaj zaštite životne sredine, zdrave načine života i korišćenje prevoznih sredstava koja ne zagađuju okolinu.\nU okviru Dana bez automobila, koji je, već tradicionalno, organizovan u sradanji EU info kutka i Grada Niša, saobraćaj je bio zatvoren od 09,00 do 12,00 časova u ulici Generala Milojka Lešjanina i Vožvodoj, na potezu od raskrsnice kod „Ureda“ do raskrsnice kod zgrade Suda.\n„Cela inicijativa ima za cilj da uključi što više građana da pešače, hodaju, trče, da koriste neka od prevoznih sredstava koja ne zagađuju, voze bicikle, trotinete, rolere i sve to kombinuju sa javnim gradskim prevozom“, izjavila je Danijela Vučić, menadžer EU info kutka.\nOna je dodala da je to bila i prilika za gradove da ukažu na neke urbane probleme, kao što je zagađenje vazduha, gradska vreva i da ponude rešenja u pravcu održive mobilnosti i održivog javnog gradskog saobraćaja.\n„Nama kao EU info kutku je veliko zadovoljstvo da je na mapi tih gradova, gotovo tradicionalno i Grad Niš i eto mi imamo ulogu partnera, da zajedno, svake godine sa Gradom i Sekretarijatom za saobraćaj ponudimo našim sugrađanima neke zanimljive aktivnosti“, rekla je Vučić.\nOve godine shodno epidemiološkoj situaciji, obeležavanje Dana bez automobila održano je pod drugačijim okolnostima. EU info kutak organizovao je preko fejsbuk stranice onlajn kviz, gde su proveravali znanje o mobilnosti i važnosti mobilnosti za zdravlje sugrađana, a otvoren je i strit art na Bulevaru Medijana.\n„Na 300-350 metara kvadratnih urađene su umetničke intervencije i tako da od vikenda, zahvaljujući mladim umetnicima taj prostor je oslikan. Tu se nalazi jedna interaktivna i edukativna slika. Veliko nam je zadovoljstvo da na ovaj način možemo na duže staze da promovišemo mobilnost, da podstaknemo sugrađane da se što više kreću, da budu što aktivniji i da upražnjavanjem zdravih navika utiču na zdravlje našeg Niša i naše okoline“, kazala je Vučić.\nOvom manifestacijom Grad Niš želi da podstakne sve lokalne samouprave da preduzimaju mere u cilju održivog saobraćaja, razvoja infrastrukture, koja jeste održiva urbana mobilnost, a da takođe i svojim građanima preporuči na koji način mogu da koriste alternative u odnosu na dosadašnje korišćenje motornih vozila, koja kao pogon koriste fosilna goriva, navela je Sonja Milojković, članica Gradskog zadužena za resor životne sredine.\n„Sama suština akcije i manifestacije jeste da se podigne svest građana da više koriste sredstva prevoza bez emisija, čime ćemo doći do zdravije životne sredine, poboljšati kvalitet vazduha, smanjiti nivo komunalne buke, a takođe ćemo dobiti veću bezbednost u saobraćaju“, izjavila je Milojković.\nOna je dodala da se radi o ambicioznom cilju Evropske komisije, da se smanji emisija uglen-dioskida, odnosno da za neki period do 2050. godine dobijemo Evropski kontinent koji će biti ugljenično neutralan.\nKao dobar primer navela je Ljubljanu koja je za 10 godna u velikoj meri došla do dobrih rezultata urbane mobilnosti.\n„Ono što možemo u narednom periodu jeste da pre svega planskim dokumetnima planiramo urbanu moblinost, odnosno da razvijemo infrastrukturu urbane mobilnosti za biciklistički i pešački saobraćaj, koji će biti u najvećim i najprometnijim saobraćajnicama. Takođe da podižemo svest građana da se što više koriste svi ostali vidovi prevoza osim automobila“, zaključila je Milojković.\ndan bez automobila Emisija štetnih gasova EU info kutak Evropska nedelja mobilnosti Grad Niš zaštita životne sredine\nDan bez automobila obeležen u Nišu


Novi veliki pad vrednosti britanske funte | Gde Investirati\nBritanska funta je u ponedeljak pala na najniži nivo od oktobra meseca u očekivanju zvaničnog obraćanja premijerke Tereze Mej (Theresa May) najavljenog za utorak, kada će predsednica vlade izložiti detalje plana za vođenje pregovora o izlasku Velike Britanije iz EU.\nFunta je jutros u azijskom trgovanju pala 1,6 odsto, ispod nivoa 1,19 dolara, nakon što su britanski mediji objavili da će prioritet u pregovorima Velike Britanije o izlasku iz EU biti kontrola imigracije.\nU odnosu na evro, funta je oslabila više od 1 odsto, na oko 1,13 evra, najniži nivo u dva meseca.\nOd izglasavanja Brexita, 24. juna prošle godine, funta je oslabila oko 20 odsto prema dolaru. Najveći deo ovih gubitaka je posledica neizvesnosti uticaja na finansijska tržišta u slučaju da Velika Britanija izgubi bescarinski pristup jedinstvenom evropskom tržištu.\nLideri zemalja EU uslovljavaju dalji pristup Velike Britanije jedinstvenom evropskom tržištu EU omogućavanjem slobodnog kretanja ljudi, ali je Mej navela da građani koji su glasali za Brexit žele da Velika Britanija povrati kontrolu nad sopstvenim granicama. Mej bi sutra u govoru trebalo da iznese detalje o planovima za Bregzit, a njena kancelarija je saopštila da će se založitit za “globalnu Britaniju” otvorenu za svet.\nDeo britanskih medija navodi da će Mej naznačiti spremnost da potpuno povuče zemlju s jedinstvenog tržišta roba i usluga EU, kako bi London dobio kontrolu nad imigracijom. Lideri EU navode da Velika Britanija ne može zadržati pristup slobodnom tržištu bez omogućavanja slobodnog kretanja ljudi, upravo pitanja zbog kojeg su Britanci glasali za Bregzit.\nMogućnost gubitka privilegovanog pristupa tržištu EU uznemirio je ogromni finansijski sektor u Londonu, kome je od velikog značaja da može da posluje bez prepreka u 28 članica. To je, takođe, zabrinulo firme iz drugih delova sveta, koje koriste London, ne samo kao finansijsko čvorište, već i kao vrata ka EU.\n“Možemo pretpostaviti da će Mej staviti prioritet na kontrolu imigracije i cena će biti izlazak iz jedinstvenog tržišta. To bi moglo da pošalje funtu još niže, možda na 1,1 dolar u predstojećim nedeljama”, rekao je analitičar tržišta iz kompanije ETX Capital Nil Vilson.\nBlagi oporavak funte s manje od 1,2 dolara usledio je pošto je novoizabrani predsednik SAD Donald Tramp rekao da bi trgovinski sporazum SAD i Velike Britanije mogao da bude urađen “veoma brzo” pošto uđe u Belu kuću krajem ove nedelje.\nBritanski ministar spoljnih poslova Boris Džonson rekao je da je “veoma dobra vest” što SAD žele da naprave dobar trgovinski sporazum s njegovom zemljom.\nMinistar finansija Velike Britanije Filip Hamond takođe je podgrejao spekulacije da bi London mogao da ide na tvrde pregovore s EU. On je rekao da se nada da će Velika Britanija zadržati pristup jedinstvenom tržištu EU, ali da je voljna da “promeni svoj ekonomski model kako bi dobila na konkurentnosti”, ako bude odsečena od njega.\nŠef opozicionih laburista Džeremi Korbin optužio je Hamonda da preti “trgovinskim ratom s Evropom”.\nPrevious BiH: Cene stanova u Mostaru i do 10% veće nego u Sarajevu\nNext Deklaracija o rešenju izraelsko-palestinskog sukoba bez potpisa Velike Britanije\nTags britanska funtaforex


U Atinu po Top 16 prvenac - Meridianbet Vesti\nEvropa Author:\tCentrala Bg - 14/01/2016\nCrvena Zvezda će do svoje prve pobede u Top 16 fazi pokušati da dođe tamo gde to nikada nije uspela – na parketu šestostrukog šampiona Evrope Panatinaikosa. Međutim, ”crveno-beli” su pred sličnim zadatkom bili i u aprilu u Beogradu, pa su prvi put u jednoj evroligaškoj utakmici nadigrali slavnog rivala. Do tada je Panatinaikos pobedio u svih sedam susreta.\nZvezda na početku nove faze nije uspela da dođe do pobede u prva dva kola, u kojima je izgubla mečeve sa turskim timovima Efesom i Fenerbahčeom. Doduše, u Istanbulu je bila veoma blizu trijumfa, dok je u Pioniru protiv Fenerbahčea poražena veoma ubedljivo.\nEkipa Duška Radonjića je posle tri uzastopna poraza u svim takmičenjima, prekinula loš niz pobedom nad Olimpijom u Ljubljani, pa se u skoro kompletnom sastavu (ne igra jedino Tejić), nada iznenađenju u Olimpijskom sportskom centru u Atini.\nKvinsi Miler je od Majka Zirbesa preuzeo ulogu najboljeg košarkaša ”crveno-belih”, pa sada on dominira u kategorijama postignutih poena (16.2) i uhvaćenih lopti (6.9). Stefan Jović je i dalje drugi najbolji asistent u takmičenju sa preko sedam asistencija u proseku.\nPanatinaikos, kojeg od ove sezone vodi srpski selektor Saša Đorđević, je u takmičenje ušao sa potpuno renoviranim timom, ali je uspeo da se bez preteranih problema plasira u Top 16 fazu. ”Zeleni” su već na startu domaćeg prvenstva savladali najveće rivala Olimpijakos i trenutno su jedini neporažen tim u grčkom prvenstvu.\nPao je u prvom kolu Evrolige izgubio od Fenerbahčea u Turskoj, a drugom savladao Unikahu u Atini, doduše trojkom na svega par sekundi pre kraja utakmice.\nEkipa je sastavljena od veoma iskusnih košarkaša među kojima je Dimitris Dijamantidis i dalje jedan od čijeg učinka na terenu mnogo toga zavisi. U Đorđevićevom sastavu se nalaze i oba centra srpske reprezentacije, Miroslav Raduljica i Ognjen Kuzmić, kao i bivši igrač Patizana, Saša Pavlović.\nPanatinaikos je od početka sezone bio domaćin trinaest puta u svim takmičenjima, a jedino je izvanredna Lokomotiva Kubanj uspela da iz Atine otputuje sa bodovima.\nNažalost, Crvena Zvezda ne može da se pohvali naročito uspešnim igrama u gostima, pogotovo u Evroligi, gde je u obe faze slavila samo jedanput, ali je to bilo u važnom susretu protiv Bajerna u Minhenu.\nDa li je došlo vreme za novi podvig ”crveno-belih”, koji se ovoga puta plaća kvotom od preko četiri?\nTags:''crveno-beli'', ''zeleni'', Crvena Zvezda, Dejan Radonjić, Evroliga, faza, Panatinaikos, Saša Đorđević, Top 16\nSpektakl na ”ledenom” parketu!


Kako bi se smanjio uticaj proizvodnje novina i časopisa na životnu sredinu, Ringier Axel Springer se trudi da optimizuje proizvodni proces.\nZa štampanje svojih novina i magazina, Ringier Axel Springer koristi papir samo iz poznatih izvora. Svi dobavljači papira potpisuju klauzulu o održivom razvoju koja se, između ostalog, tiče standarda upravljanja šumama.\nU predhodnom periodu kompanija je sprovela niz inicijativa u cilju poboljšanja efikasnosti korišćenja resursa u odnosu na emisiju gasova sa efektom staklene bašte. Ove mere uključuju: povećanje svesti zaposlenih o praksama uštede energije (smanjenje potrošnje energije isključivanjem uređaja koji nisu u upotrebi, isključenja osvetljenja u prostoru u kome niko ne boravi i dr.); zamena dela postojećeg neonskog osvetljenja sa LED osvetljenjem i ugradnja senzora pokreta.


Keri u Maroku upozorio na pretnju klimatskih promena\nAmerički državni sekretar Džon Keri govori na konvenciji UN o klimatskim promenama.\nAmerički državni sekretar Džon Keri pokušao je da ublaži zabrinutost svetskih zvaničnika i ekologa da će novi američki predsednik Donald Tramp odustati od istorijskog globalnog sporazuma o borbi protiv klimatskih promena.\nNa klimatskoj konferenciji Ujedinjenih nacija u Maroku, Keri je rekao da ne može da spekuliše o politici novoizabranog predsednika, ali da ga je politička karijera naučila da ljudi sagledavaju neka pitanja drugačije kada stupe na položaj, u poredjenju sa svojim gledištima iz kampanje.\nDok je još bio predsednički kandidat republikanske stranke, Tramp je govorio o ukidanju Pariskog sporazuma o smanjenju emisije štetnih gasova, a ubrzo posle pobede, imenovao je Majrona Ebela, koji javno izražava sumnje u globalno zagrevanje, da predvodi tranzicioni tim u Agenciji za zaštitu životne sredine. Keri je izjavio da “klimatske promene uopšte ne bi trebalo da budu stranačko pitanje”.\n"Mogu vam reći sa uverenjem - SAD su na putu da ispune sve medjunarodne ciljeve koje smo zacrtali i zbog tržišnih odluka koje smo doneli, ne verujem da taj tok može da se obrne", istakao je Keri, dodajući da odluke sada donosi tržište a ne vlada.\nU govoru koji je ispraćen ovacijama, Keri je upozorio i da, uprkos medjunarodnom konsenzusu, još nema garancija da će ključni ciljevi biti ispunjeni, uključujući i onaj da se ne dozvoli da rast temperature na svetu predje dva stepena Celzijusa.


Ostali sportovi - Badminton: Dobar nastup Pančevaca na seniorskom prvenstvu Srbije\nU Nacionalnom badminton centru na Adi Ciganliji 19. i 20.juna 2021.godine održano je 28. prvenstvo Srbije za seniore i seniorke. Badminton klub Dinamo nastupio je u sledećem sastavu: Marija Samardžija, Maša Aleksić, Katarina Vig, Milica Stambolija, Vanja Bokan, Mihajilo Vig i Aleksandar Vitman.\nIako u znatno podmlađenom sastavu, dinamovci su ostvarili veliki uspeh. Maša Aleksić i Marija Samardžija osvojile su bronzanu medalju u konkurenciji ženskih parova. Bronzanu medalju sa državnog prvenstva osvojila je i ženska ekipa BK Dinamo, dok je muška ekipa osvojila peto mesto sa istim brojem bodova kao četvrtoplasirani Zmajevi iz Kruševca.\nU generalnom plasmanu timova, dinamovci su bili četvrti. Prvaci Srbije postali su: Luka Milić u muškom singlu (Novi Sad), Marija Sudimac u ženskom singlu (Zmajevi Kruševac), Mihajlo Tomić i Andreja Doder u muškom dublu (BK Beograd), Marija Sudimac i Sara Lončar u ženskom dublu (Zmajevi Kruševac) i Mihajlo Tomić i Anđela Vitman u mešovitom dublu (BK Beograd).\n“Izuzetno sam zadovoljan rezultatom sa prventva Srbije, a još više sam zadovoljan činjenicom da su se naši mladi takmičari hrabro nosili sa znatno starijima od sebe i pokazali napredak u igri. Moram napomenuti da je šestoro od sedmoro naših takmičara 2006.godište, ove godine pune 15 godina i od njih tek očekujemo dobre rezultate. Na prvenstvu Srbije je nastupio sam vrh srpskog badmintona, osvajači medalja sa međunarodnih takmičenja, sa evropskih prvenstava i igrati protiv njih je zaista čast za naše mlade takmičare, ali pokazali smo da pripadamo samom vrhu domaćeg badmintona. U narednim mesecima očekuje nas par međunarodnih turnira, kao i pripreme na Karatašu za igrače sa reprezentativnih spiskova, a tu je trenutno pet naših igrača. Nakon toga nas očekuje letnja pauza koja će biti radna što se tiče trenažnog procesa, pa nova sezona od septembra“\n– istakao je Goran Jelesijević, trener Badminton kluba Dinamo.


EBRD je u Srbiji uložila 679 miliona evra u 2020. godini - CorD Magazine\nKroz program za oporavak od posledica krize izazvane virusom Covid-19 („Resilience Framework“) u 2020. EBRD je kroz hitnu proceduru plasirao 145 miliona evra komercijalnim bankama za održavanje likvidnosti privrede i malih i srednjih preduzeća.\nProgram će biti aktivan i u 2021. ukoliko bankama zatreba dodatna likvidnost da podrže privredu. Ostatak finansiranja se odnosio na programe koji podržavaju žensko preduzetništvo, ulaganje u konkurentnost, hipotekarne kredite za stanovništvo, programe za podršku investicija u energetsku efikasnost kao i program za podršku trgovinskih tokova privrede. Pored kreditnih linija, korisnici su imali priliku da po uspešnoj implementaciji projekta dobiju i podsticajne grantove i besplatnu tehničku pomoć koju finansiraju Evropska unija i drugi donatori.\n2021 godine, prioriteti Banke u Srbiji ostaće pružanje pomoći u oporavku ekonomije od posledica pandemije Covid-19 i promovisanje zelenog i održivog rasta uz ulaganje u energetsku efikasnost i obnovljive izvore energije.\nSrbija 5 januar 2021\nBolji ekonomski standard, veće plate i penzije, mogućnosti za zaposlenje, pogodnosti bezviznog putovanja neke su od prvih asocijacija na Evropsku uniju, prema najnovijem istraživanju...


Abas optužio Iran da se meša u palestinska pitanja\nPalestinski predsjednik Mahmud Abas oštro je kritikovao, kako je naveo, iransko miješanje u palestinska unutrašnja pitanja. Abas je na Zapadnoj Obali kazao da Iran pokušava da produbi podjele između Palestinaca, aludirajući na iransku podršku Hamasu, koji upravlja pojasom Gaze.\nU Teheranu je u međuvremenu počela dvodnevna konferencija o, kako su saopštili iranski zvaničnici, izraelskim ratnim zločinima počinjenim tokom ofanzive u Gazi, u kojoj je poginulo oko 1300 osoba. Iranski vrhovni vođa Ajatolah Ali Hamenei je na konferenciji kritikovao američkog predsjednika Baraka Obamu, optužujući ga da, podržavajući Izrael, ide istim pogrešnim putem kao i njegov prethodnik Džordž Buš. Hamenei je jevrejsku državu nazavo malignim tumorom, naglašavajući da Palestinci mogu da imaju svoju teritoriju samo ako se suprostave Izraelu.\nIranska državna televizija objavila je da Interpol razmatra zahtjev Irana za hapšenje 15 viših izraelskih zvaničnika. Međunarodna policijska organizacija je juče međutim demantovala da je Teheran uputio takav zahtjev, navodeći da joj je, prema povelji, strogo zabranjeno da preduzima akcije, političkog, vojnog, vjerskog ili rasnog karaktera.


Predsednik Stranke demokratske akcije u BiH (SDA) Bakir Izetbegović izjavio je danas da je uveren da će srpski političari odustati od pretnji otcepljenjem i... 25.07.2021, Sputnik Srbija\nKako prenosi Hina, u intervjuu za sarajevski portal „Faktor“, koji je, kako navodi hrvatska agencija, blizak SDA, čelnik vladajuće bošnjacke stranke u BiH kazao je da pojačana nervoza među srpskim političarima zbog odluke visokog predstavnika Valentina Incka da nametne zakon o zabrani negiranja ratnih zločina može potrajati još mesec do dva, a da će posle toga uslediti njihovo suočavanje sa realnošću.Poručio je i da vlasti Republike Srpske nemaju pravo da, kako tvrdi, „sprovode aparthejd u tom entitetu“, uskraćujući Bošnjacima i Hrvatima u RS, kako dalje tvrdi, elementarna prava.Kazao je i da treba biti oprezan u tumačenju stvarnih namera predsednika Srbije Aleksandra Vučića, koji javno šalje pomirljive poruke, ali zato dopušta njemu bliskim političarima, poput Milorada Dodika i Aleksandra Vulina da nastave s pretećim i zapaljivim izjavama.\npolitika, bakir izetbegović, valentin incko, region, bosna i hercegovina (bih)\n18:27 25.07.2021 (Osveženo: 16:03 16.11.2021)\nPredsednik Stranke demokratske akcije u BiH (SDA) Bakir Izetbegović izjavio je danas da je uveren da će srpski političari odustati od pretnji otcepljenjem i prihvatiti istinu o ratnim zbivanjima, kao i da HDZ BiH neće uspeti da blokira izbore iduće godine ako se ne promene izborna pravila.\nKako prenosi Hina, u intervjuu za sarajevski portal „Faktor“, koji je, kako navodi hrvatska agencija, blizak SDA, čelnik vladajuće bošnjacke stranke u BiH kazao je da pojačana nervoza među srpskim političarima zbog odluke visokog predstavnika Valentina Incka da nametne zakon o zabrani negiranja ratnih zločina može potrajati još mesec do dva, a da će posle toga uslediti njihovo suočavanje sa realnošću.\n„Srpski političari moraće da prihvate realnost“, kazao je Izetbegović, dodajući kako je nedopustivo negirati presude međunarodnih sudova i veličati ratne zločince, što će ubuduće, u skladu sa Inckovom odlukom, biti kažnjivo i zatvorom do pet godina.\nIstoričari pitaju: Da li će oni koji se budu bavili istraživanjima ratnih dešavanja ići u zatvor?\nPoručio je i da vlasti Republike Srpske nemaju pravo da, kako tvrdi, „sprovode aparthejd u tom entitetu“, uskraćujući Bošnjacima i Hrvatima u RS, kako dalje tvrdi, elementarna prava.\nKazao je i da treba biti oprezan u tumačenju stvarnih namera predsednika Srbije Aleksandra Vučića, koji javno šalje pomirljive poruke, ali zato dopušta njemu bliskim političarima, poput Milorada Dodika i Aleksandra Vulina da nastave s pretećim i zapaljivim izjavama.\n„Sasvim sigurno, Vulin bez njegove (Vučićeve) saglasnosti ne bi smeo da kaže da će vojska Srbije štititi Srbe ma gde živeli, dakle ignorišući teritorijalni integritet i granice“, izjavio je Izetbegović, prenosi Tanjug.


Jeremić: Vučić ove godine daje Kosovu mesto u UN. Sledi obespravljivanje Republike Srpske i članstvo u NATO - Jutarnji GLASnik\nPredsednik Narodne stranke Vuk Jeremić izjavio je da će predsednik Srbije Aleksandar Vučić ove godine dati Kosovu mesto u Ujedinjenim nacijama, ali da neće stati na tome i da „predajom vitalnih nacionalnih interesa Zapadu plaća svoj opstanak na vlasti“.\n„Ako Vučić preda Kosovo, okrenuće se svojim partnerima sa Zapada i reći: ‘Rešio sam vam najtežu stvar to se niko osim mene ne bi usudio. Mogu da vam rešim i Bosnu, ali mi je potrebno neko vreme, i da me u tom periodu ne kritikujete’. Kada završi i to, reći će da su mu potrebne još tri, četiri godine da ostvari članstvo Srbije u NATO, i tom nizu nema kraja“, rekao je Jeremić.\nOn je rekao da Srbiji na srednji rok od najmanje 12 godina neće biti otvorena vrata za članstvo u Evropskoj uniji, kako god bude rešeno pitanje Kosova, jer je EU zaustavila proširenje zbog svojih unutrašnjih problema, ali da to ne znači da Srbija ne treba da gradi društvo zasnovano na evropskim vrednostima i po evropskim standardima.\nIzvor: SEEbiz / Beta\nTagged ALEKSANDAR VUČIĆ, VUK JEREMIĆ


Odluka stranaka takozvanog „Bh. bloka“ da ostanu u opoziciji predstavlja jednu vrstu političkog šamara Bakiru Izetbegoviću, koji je pokušavao da širokim frontom bošnjačkih struktura uđe u zajednički nivo vlasti, smatra šef Kluba poslanika SNSD u Predstavničkom domu BiH Staša Košarac.\nKomentarišući jučerašnji stav SDP, DF i Naše stranke da neće ići u vlast s „nacionalnim strankama“ na nivou BiH i u Federaciji, Košarac kaže da i bez „Bh. bloka“ u Predstavničkom domu postoji većina, piše Srpskainfo.\nPrema njegovim rečima, odluka stranaka „levice“ da će delovati kao opozicija najviše će se odraziti na Federaciju BiH, gde su i najveći politički problemi.\nŠto se tiče nivoa BiH, Košarac kaže da mu je drago što „Bh. blok“ neće biti deo većine, jer su neprihvatljivi njihovi uslovi za ulazak u vlast.\n-S druge strane, nas to ne iznenađuje; mi i dalje kao izborni pobednici iz Republike Srpske očekujemo da Federacija BiH izađe sa svojim predlogom, da kaže koje su to stranke koje će se ponudi SNSD u smislu da se počnu razgovori o formiranju vlasti – kaže Košarac za Srpskainfo.\nSudeći prema izabranim članovima Kolegijuma Predstavničkog doma BiH, okosnicu državne vlasti od stranaka iz Federacije činiće SDA i HDZ BiH. One zajedno imaju 14 poslanika i matematički nemaju većinu iz Federacije koja iznosi 15. Ali, to ne bi bio problem prilikom donošenja odluka jer je, osim apsolutne većine poslanika, prema Poslovniku, potrebna jedna trećina glasova poslanika iz svakog entiteta.\nU slučaju da je nema, važno je da u drugom krugu glasanja protiv neke odluke ne budu dve trećine poslanika iz entiteta.\nMeđutim, poznavaoci prilika i dalje ne isključuju mogućnost da se neka od stranaka „Bh. bloka“ ili neko od njihovih poslanika ipak priključi vladajućoj koaliciji. Druga opocija je da se većina iz Federacije pojača Klubom poslanika SBB Fahrudina Radončića i PDA – stranke koja je nastala cepanjem SDA.\nKada je reč o Republici Srpskoj, SNSD sa koalicionim partnerima ima većinu poslanika, a sve je izvesnije da će sve parlamentarne srpske stranke napraviti koaliciju na nivou BiH.\nCELA JUGOSLAVIJA GA JE OBOŽAVALA Bio je među najpopularnijim muzičarima, a nećete moći ni da zamislite KAKAV ŽIVOT DANAS VODI (VIDEO)


Ademović je na konferenciji za novinare rekao da postoji strašan politički pritisak da institucije BiH ove slučajeve reše, ne na pravni način, na način u skladu sa zakonima BiH i u skladu sa Ustavom BiH, međunarodnim standardima, već putem političkih dogovora dve zemlje.\n- Nijedan od naših klijenata, a ni mi kao njihovi advokati, nismo dobili nijedan dokument, uz zahtev za deportaciju - naglasila je Nožica i objasnila da se trenutno vode postupci pred Službom za poslove sa strancima, koja je dobila obaveštenje Turske da je poništen pasoš određenom broju njenih državljana koji borave u BiH.\n- Služba za poslove sa strancima dobila je listu imena, broj pasoša i datum proglašenja pasoša nevažećim, i ništa više. Nije dobila nikakva rešenja, bilo kakav dokaz iz kojih razloga i da li je stvarno pasoš proglašen nevažećim - precizirala je Nožica.\nPrema njenim rečima, od ovih turskih državljana traži se da donesu novi pasoš, odnosno oni se upućuju da odu u Ambasadu Turske da im se izda novi pasoš, gde bi im praktično bio oduzeti važeći pasoši, a ne bi bili izdati novi jer se nalaze na nekim listama.\nNožica je precizirala da Ministarstvo bezbednosti u Savjetu ministara donosi i prvostepeno i drugostepeno izvršno rešenje o zahtevu za izručenje.\n- Ako Ministarstvo odbije žalbe naši klijenti će biti prisiljeni da traže azil, jer bi to konačno rešenje značilo i njihovu deportaciju - naglasila je Nožica.\n“TURSKA IMA ZAHTEVE” Dodik istakao da se Erdogan raspitivao za “gulenovce” u BiH\n- Ako bismo bili u situaciji da pokrenemo tužbu pred Sudom BiH, da se protivimo izručenju, imamo mogućnost da uložimo privremenu meru, zahtev da se ne izvrši deportacija, dok se ne okonča postupak pred Sudom BiH - rekla je Nožica i dodala da očekuje da će ovim turskim državljanima biti ukinute radne dozvole.\nNožica je precizirala da do sada nije doneseno nijedno pravosnažno rešenje kada je reč o zahtevu Turske da BiH izruči turske državljane kojima je poništen pasoš.\nAdemović je podsetio da je Sud BiH već dva puta vodio postupak u vezi sa zahtevima o deportaciji turskih državljana i oba puta negativno odlučio, pa je to princip prema kojem bi BiH i u ovom slučaju trebalo da se ponaša.\nPredsednik Turske Redžep Tajip Erdogan prilikom prošlosedmične posete BiH zatražio je od Predsedništva BiH izručenje članova FETO, organizacije koju vodi Fetulah Gulen, a koji se navodno mogu dovesti u vezu sa pokušajem državnog udara u Turskoj 2016. godine.\nPotom je iz Ministarstva bezbednosti potvrđeno da je dostavljen spisak sa imenima osam „gulenista“ kojima su turske vlasti poništile pasoše.


Dogovoreno povlačenje tenkova u Donbasu\nKontakt grupa za Ukrajinu postigla je danas dogovor o povlačenju tenkova i drugog naoružanja kalibra manjeg od 100 milimetara sa linije angažovanja u Donbasu, ali nije postigla napredak o pitanju lokalnih izbora, izjavio je danas predsjedavajući OEBS-a Ivica Dačić.\nNakon sastanka trilateralne Kontakt grupe koju čine predstavnici OEBS-a, Ruske Federacije i Ukrajine, Dačić je rekao novinarima da će sporazum obezbijediti tačnu proceduru verifikovanja povlačenja oružja, kao i o tome ko i kako to čini.\nDačić je napomenuo da je došlo do izvjesnog napretka u radu podgrupa Kontakt grupe za humanitarna, politička i ekonomska pitanja, prenosi ruska agencija "Tas".\n"Postoji napredak po svim pitanjima. Došao sam da pružim impuls tom napretku", rekao je Dačić, koji je ministar spoljnih poslova Srbije.\nOn je napomenuo da nije postignut napredak kada je riječ o lokalnim izborima u Ukrajini koji su, kako je rekao, zajedno sa primirjem ključni za normalizaciju situacije.\n"Ključni događaj koji se očekuje na jesen bili bi lokalni izbori na istoku Ukrajine", rekao je Dačić i dodao da je za to potreban dogovor svih strana o njihovom održavanju - vlasti u Kijevu i predstavnika Donjecke i Luganske republike na istoku Ukrajine.


Ulaz ponovo oblepljen lecima protiv NUNS-a » Opozicionar\nUlaz ponovo oblepljen lecima protiv NUNS-a\nUlaz u zgradu Doma novinara, u kojem se nalaze sedišta Nezavisnog udruženja novinara Srbije (NUNS) i Udruženja novinara Srbije, ponovo je oblepljen lecima na kojima je NUNS predstavljen kao "Nesrećno udruženje neprijatelja Srbije".\nIzvor: Opozicionar tim\t poslednja izmena 6. februara 2018.\nUlaz u zgradu Doma novinara, u kojem se nalaze sedišta Nezavisnog udruženja novinara Srbije (NUNS) i Udruženja novinara Srbije, ponovo je oblepljen lecima na kojima je NUNS predstavljen kao „Nesrećno udruženje neprijatelja Srbije“.\nNUNS odbacuje optužbe savetnice predsednika Srbije\nNUNS: Pink protiv Olivera Ivanovića\nPrvi slučaj je zabeležen u noći između subote i nedelje, nakon čega je NUNS saopštio da je o toj kampanji obavestio Tužilaštvo.\nNUNS i Udruženje novinara Srbije (UNS) danas su saopštili da od nadležnih zahtevaju da što pre pronađu i kazne odgovorne za lepljenje sramnih letaka.\nKako se objašnjava u zajedničkom saopštenju UNS-a i NUNS-a, slučaj je prijavljen u skladu sa Sporazumom o saradnji i merama za podizanje nivoa bezbednosti novinara.\nDva novinarska udruženja očekuju hitnu reakciju nadležnih i kažnjavanje odgovornih, navodi se na kraju saopštenja.\nSadržaj preuzet od N1\nPretnje Janjiću i Ne davimo Beograd sa istih Fejsbuk strana\nŠtrаjk upozorenjа u školama u BG – podrška kolegаmа u Šаpcu\n15. maja 2018. 70\t0\n14. maja 2018. 49\t0\n4. marta 2018. 2.176\t0\n4. marta 2018. 13.089\t0


Zabrana selfija na Met Gala balu - Harper‘s Bazaar\nZabrana selfija na Met Gala balu\nKada je Anna Wintour rekla da se na ovogodišnjoj Met Gali ne slikaju selfiji svi su bili šokirani, ali verovalo se da će je i poslušati. Na žalost, to se nije dogodilo i interenet je prepun mobilnih fotografija zvezda sa Met Gale.\nMoramo priznati da je zabrana snimanja selfija na Met Gali unapred bila osuđena na propast, ali zanimljivo je bilo iščekivanje i razvoj događaja od strane zvezda. Očigledno je da su se mnoge poynate ličnosti oglušile svesno ili nesvesno, te brže bolje na svojim instagram i facebook profilima objavile hrpu fotki.\nIzvori bliski Anni Wintour tvrde da su zvezde toliko uspele da je razljute, pa je već osmislila pakleni plan da im se osveti. Definitivno ideju koja će potresti sve zvezde, a najviše Kim Kardashian. Ako zvezde ne uklone fotografije u roku od 24 sata, sledeće godine mogu zaboraviti na Met Galu. Među zvezdama kojima se posebno trese tlo pod nogama su Kim Kardashian, Lady Gaga, Justin Bieber, Madonna i Cara Delavigne.


Centar za razvoj neprofitnog sektora » O nama\nCiljevi Centra su: istraživanje i obezbeđivanje uslova za razvoj i unapređivanje položaja i kapaciteta neprofitnih, dobrovoljnih, nevladinih organizacija putem prikupljanja i distribucije informacija, edukacije i drugih vidova stručne pomoći, promovisanja značaja i rada organizacija civilnog društva, kao i javnim zalaganjem za obezbeđivanje dobrih zakonskih i drugih uslova za razvoj civilnog društva i neprofitnog sektora u našoj zemlji.\n2) program treninga i edukacije – organizovanje stručnih i obrazovnih skupova, okruglih stolova, seminara, tribina i drugih oblika edukacije i stručnog usavršavanja u ovoj oblasti; publikovanje brošura i uputstava korisnih za unapređivanje rada nevladinih organizacija;\n4) program za odnose sa javnošću – zastupanje interesa nevladinih organizacija u javnosti i razvijanje aktivnog odnosa nevladinih organizacija prema medijima i javnom delovanju, prikupljanje i distribucija informacija, objavljivanje informacija o aktivnostima nevladinih organizacija na Internetu; pomoć medijima u praćenju rada nevladinih organizacija,\n5) program građanskog nadzora javnih finansija – podsticanje učešća građana u nadzoru i sprovođenju javnih politika, ostvarivanju javnog interesa i nadzoru javnih finansija,\n6) drugi programi i aktivnosti od značaja za unapređivanje položaja i rada nevladinih neprofitnih organizacija u našoj zemlji i za povezivanje i saradnju sa sličnim organizacijama u inostranstvu i sa međunarodnim organizacijama.\nStatut centra možete pogledati ovde.\nCentar je član:\nORPHEUS mreže – mreže centara za razvoj NVO i civilnog društva Centralne i Istočne Evrope, koja deluje u okviru Evropskog centra fondacija.\nKoalicije za nadzor opštinskih budžeta, osnovane 2005. godine, koja je prerasla u Koaliciju za nadzor javnih finansija.\nRegionalne antikorupcijske Platforme (Hrvatska, BiH, Crna Gora, Srbija)\nCentar se finansira od donacija\nProjekte Centra do sada su pomogli:\nInstitut za otvoreno društvo, New York (USA)\nKatolička služba pomoći\nKnow How Fund (Velika Britanija)\nMeđunarodna pravoslavna dobrotvorna organizacija (IOCC)\nMeđunarodni Olof Palme Centar/SIDA (Švedska)\nYurope Online Communications, Californija, (USA)\nBCIF (Balkanski fond za lokalne inicijative)


Novi blok u TE Kostolac do kraja 2020. | SEEbiz.eu\nNovi blok u TE Kostolac do kraja 2020.\nObjavljeno: 27.08.2018 / 10:33\nBEOGRAD - Ministar rudarstva i energetike Aleksandar Antić sastao se sa predsednikom kompanije China Machinery Engineering Corporation (CMEC) Džang Čunom i ambasadorom Kine u Srbiji, Li Mančangom, povodom angažmana te kompanije na jednom od najvrednijih energetskih projekata u Srbiji - izgradnje novog bloka B3 u TE Kostolac. Vrednost ovog projekta iznosi više od 700 mil USD.\nMinistar se zahvalio kompaniji CMEC na razumevanju potrebe srpske strane da se projekat izgradnje novog bloka razvija na najbolji i najkvalitetniji način, budući da je reč o najvećem projektu u poslednjih 30 godina, gde će snaga novog bloka B3 iznositi čak 350 MW.\nOn je naglasio da se ulažu napori u procesu pribavljanja dozvola i neophodne dokumentacije, ali da obe strane moraju da daju maksimalan angažman, kako bi se projekat sproveo do kraja, u skladu sa dogovorenim rokovima.\nDžang Čun je izrazio uverenje da će nakon ovog susreta obe strane imati jasniju sliku preseka stanja projekta, što je od značaja za dalje korake, i najavio učestalije dolaske u Srbiju, radi intenziviranja radnji u samom procesu projektovanja i izgradnji termoelektrane.\n- Cilj nam je da, osim toga što ćemo uposliti projektante koji su referentni i imaju iskustva sa procedurama, angažujemo projektante koji su iz Srbije. Uveravamo srpske partnere da će projekat biti realizovan do kraja 2020. godine - rekao je Čun.\nMinistar Antić dodao je da Vlada Srbije želi da pomogne kompaniji CMEC da sve aktivnosti sprovede u najavljenim rokovima.\n- Uz saradnju sa Elektroprivredom Srbije, uveren sam u uspešan razvoj ovog projekta - rekao je Antić, navodi se u saopštenju Ministarstva.\nTagovi: TE Kostolac, Aleksandar Antić, China Machinery Engineering Corporation


Kusur od privrede! Mali: Privredni rast u julu 4,4 odsto\nBeogradski glas (Beta) – Ministar finansija Siniša Mali izjavio je da je privredni rast u Srbiji u julu iznosio 4, 4 odsto i izrazio očekivanje da će, ako se tako nastavi do kraja godine, rast srpske privrede u odnosu na prošlu godinu iznositi najmanje 3,5 odsto, saopštio je njegov kabinet.\n„Naša stopa rasta prošle godine bila je 4,3 odsto. Projektovali smo da stopa rasta ove godine bude 3,5 odsto, a posle prvog i drugog kvartala bilo je reči o tome da ekonomija usporava. To je bilo moguće, imajući u vidu krizu u Nemačkoj, kao i u ostalim zemljama koje su naši ekonomski partneri. Ali, u julu je stopa rasta iznosila oko 4,4 odsto. Ako tako nastavimo, u avgustu i septembru, mi ćemo imati najmanje 3,5 odsto stopu rasta u ovoj godini“, rekao je Mali.\n„Ako svoj BDP koncipiramo na rastu lične potrošnje i investicijama i ako učinimo zemlju atraktivnijom u smislu smanjenja opterećenja privrednika, izvoz će da raste i eto nama rasta od pet, šest odsto, što nam je cilj“, rekao je ministar.\nNaveo je da je Slovenija sa milijardu i 100 miliona evra investicija medju deset najvećih investitora u Srbiji, a oko 25.000 gradjana Srbije radi u slovenačkim firmama u Srbiji. U prošloj godini je, po prvi put, kako je dodao, zabeležen suficit u spoljno-trgovinskoj razmeni sa Slovenijom.\nOznakeNaslovna-centar Naslovna-traka privredni rast Siniša Mali\nDržava izvođačima radova na Koridoru 10 isplatila najmanje 17 miliona evra na ime odšteta


RTS :: Šabac kao kulturna prestonica Srbije u drugoj polovini 19. veka\nRadio Beograd 1 Šabac kao kulturna prestonica Srbije u drugoj polovini 19. veka\nnedelja, 29. mar 2020, 09:05\nŠabac kao kulturna prestonica Srbije u drugoj polovini 19. veka\nTokom vanrednog stanja i, generalno, vanrednih okolnosti borbe svih nas protiv virusa korona, repriziraćemo neke od najzapaženijih i najzanimljivijih emisija iz dosadašnje, gotovo desetogodišnje produkcije. A kad stane virus - ponovo ćemo, premijerno, KOJEKUDA!! Ove nedelje, repriziramo emisiju zabeleženu u Šapcu i emitovanu premijerno 2012. godine.\nŠabac, stari i novi, to je "kojekuda" destinacija za ovu nedelju. Malo manje iz ugla "noćnog života na Balkanu", iako je istina da je u jednom periodu zaista bio makar jednako dobar "kao u sred Pariza".\nMnogo više o Šapcu kao kulturnoj prestonici Srbije u drugoj polovini 19. veka koja je u mnogo čemu prednjačila i Beogradu. Kako je ovaj grad hvatao korak sa razvijenom Evropom, naročito za vreme gazda Jevrema Obrenovića, pričala nam je Tatjana Marković, viši kustos šabačkog Narodnog muzeja, baš kao i o šabačkoj tvrđavi, "šišavoj Isidori", kockanju u sletanju muve na kocku šećera i, naravno, legendarnoj čiviji.\nAutorke Mirjana Nikić i Elizabeta Arsenović.\nMere za oporavak svetskih ekonomija\nNove mere Vlade Srbije u zaustavljanju epidemije Kovida 19\nDisciplina, poverenje, solidarnost – društvo u kriznom vremenu\nVlada povlači odluku o tome ko javnosti daje pojašnjenja o epidemiji


Elfeti Veseli 10 godina zatvora za brutalno ubistvo Slobodana Stojanovića\tIstaknuto\nSrijeda, 08 Maj 2019 16:54\nDanašnja presuda Suda BiH Elfeti Veseli za monstrouzno ubistvo dječaka Slobodana Stojanovića je skandalozna i još jedan u nizu dokaza da pravda za žrtve srpske nacionalnosti u BiH ne postoji, navodi se u saopštenju Srpske demokratske stranke.\nU saopštenju se dodaje da čak i kad Sud BiH osudi lice za zločine nad Srbima, što je, kako navode, zaista rijetkost u njihovoj praksi, to bude kazna nesrazmjerna zločinu koji je počinjen.\n– Kakvu poruku Sud BiH šalje javnosti kad za svirepo ubistvo dvanaestogodišnjeg djeteta Slobodana Stojanovića izriče kaznu od samo 10 godina zatvora – pitaju iz SDS. Dodaju da ova stranka smatra da je skandalozno da Sud BiH donese tako blagu kaznu Elfeti Veseli za zločin nazapamćen u Evropi još od kraja Drugog svjetskog rata.\n– Tako gnusan zčočin kakav je učinila Elfeta Veseli, ledi krv u žilama i uzima se kao primjer monstruoznosti ratnog zločina i u međunarodnoj javnosti. Kaznom od samo 10 godina, Sud BiH je još jednom pokazao da je pristrasan sud i da ga pravda za žrtve srpske nacionalnosti ne interesuje. A bez pravde za sve žrtve rata nema ni trajnog pomirenja među narodima u BiH – poručuju iz SDS.\nViše iz kategorije: « Ljuban Ećim pozivao Krunića u Beograd da raščiste stvari!


Otkup automobila Novi Beograd - Otkup automobila Beograd\nOtkup automobila » Otkup Automobila Beograd » Otkup automobila Novi Beograd\nObjavljeno: субота, 06 децембра 2014 20:00\nPoslednji put ažurirano уторак, 07 априла 2020 14:07\nOtkup automobila Novi Beograd naša agencija se već mnogo godina unazad bavi otkupom automobila na područiju opštine Novi Beograd i vrlo smo uspešni u tome. Veliki broj automobila godišnje prođe kroz našu agenciju, jer smo mi rešeni da otkupimo sva vozila na opštini Novi Beograd koja klijenti žele da prodaju.\nVrlo smo profesionalni u ovom poslu, trudimo se konstantno da održimo lidersku poziciju, tako da činimo sve da svi naši klijenti budu vrlo zadovoljni saradnjom sa nama.\nOtkup vozila Novi Beograd jeste oblast poslovanja u kojoj držimo primat godinama, jer imamo vrlo odgovoran odnos prema poslu, stručnu ekipu koja i najsitnije detalje ovog posla zna i imamo razvijenu mrežu kontakata, koji nam pomažu da otkup vozila obavimo što brže i jednostavnije.\nOtkup auta na Novom Beogradu obavljamo vrlo efikasno, tako da sa nama nema čekanja papirologije, redova kod nadležnih organa, mi to sve završavamo u najkraćem roku. Sva dokumentacija će sa naše strane biti pripremljena pre nego što i postanete svesni da ste završili sa prodajom vašeg vozila. Nama je cilj da budemo što efikasniji, jer jedino tako našim klijentima možemo da obezbedimo adekvatnu pomoć i podršku kad im bude potrebna.\nOtkup polovnih automobila na opštini Novi Beograd vršimo pod najpovoljnijim uslovima koje trenutno možete da pronađete na celoj teritoriji naše zemlje, jer godine bavljenja ovim poslom učinile su da postanemo pravi eksperti i da znamo sve što treba da ostvarimo značajne uštede, i da možemo svim našim klijentima da damo najbolju ponudu koju mogu dobiti za svoje vozilo. Otkup polovnih vozila na Novom Beogradu obavljamo u roku od 24 sata, tako da nas kontaktirajte što pre budete mogli, jer smo vam na raspolaganju svih 365 dana u godini, kako bismo uvek bili u prilici da vam izađemo u susret i uvek damo najbolju ponudu.\nNakod završenog dogovora, istog trenutka dobijate svoj novac od otkupa vozila, tako da ne morate da čekate i razmišljate šta će biti i da li ćete dobiti svoj novac. Sa našom agencijom ste potpuno sigurni, jer naša reputacija govori u prilog tome da uvek ispoštujemo svoje dogovore i da su nam klijenti uvek prioritet, pa iz tog razloga nastojimo stalno da se usavršavamo i da naši klijenti budu zadovoljni našom uslugom otkupa automobila na Novom Beogradu.


Novi Suzuki Swift Sport po ceni od 18.700 evra\nNeponovljivo iskustvo sportske vožnje oličeno u Swift Sportu konačno je dostupno i vama\nPrekoračite sve konvencionalne granice i upustite se u potpuno novi doživljaj vožnje u automobilu originalne japanske produkcije. Swift Sport dostupan je po ceni od 18.700 evra (sa uračunatim troškovima carine i PDV-a), u definisanoj ceni ide sa najvišim paketom opreme.\nNa vama je samo da odaberete boju koja odgovara vašem karakteru i da se prepustite osvajanju neosvojivog.\nBenzinski 1.4 BOOSTERJET turbo agregat sa 140KS ekonomičniji je i snažniji nego ikada. Turbo punjač zadužen je za proizvodnju velikog obrtnog momenta (230 Nm) što zajedno sa sistemom direktnog ubrizgavanja goriva pravi savršen odnos između ekonomičnosti i odličnih sportskih performansi u vožnji.\nManuelni šestostepeni menjač dizajniran je tako da pruži odgovarajući osećaj otpora prilikom menjanja brzina.\nSportski enterijer akcentovan je crvenim detaljima i upotpunjen kožnim volanom u obliku slova D sa crvenim šavovima.\nEkskluzivna sedišta pružaju snažnu bočnu podršku i doprinose potpunom doživljaju sportske vožnje.\nIzvor: Suzuki Srbija – Euro Sumar / Facebook\nISUZU na sajmu automobila u Beogradu


Nova tehnologija kompanije Kaspersky Lab optimizuje resurse PC računara – Personal magazin\nNapredni sistem analizira junk datoteke i pomaže PC računarima da postignu maksimalnu efikasnost Kompanija Kaspersky Lab objavljuje da su njeni stručnjaci razvili i patentirali naprednu tehnologiju koja optimizuje upotrebu resursa…\nNapredni sistem analizira junk datoteke i pomaže PC računarima da postignu maksimalnu efikasnost\nKompanija Kaspersky Lab objavljuje da su njeni stručnjaci razvili i patentirali naprednu tehnologiju koja optimizuje upotrebu resursa PC računara. Patent broj 2475819 registrovan je od strane ruske patent kancelarije Rospatent i predstavlja metod identifikovanja i otklanjanja registarskih branch-eva, datoteka, procesa i drugih objekata koji crpe sistemske resurse, a ujedno su potpuno beskorisni.\nTokom vremena, takozvane junk datoteke se nagomilavaju u svim računarima – bilo da je kućni ili poslovni računar u pitanju. Ovo podrazumeva privremene datoteke, sve vrste operacionih lista, protokola, sadržaja kernel memorije ili kompletan sadržaj operativnog sistema (tzv. dumpovi) i sl. Dok koriste resurse PC računara (prostor na disku, na primer), ne služe ničemu a ponekad i usporavaju njegov sistema. Međutim, operativni sistemi ne pružaju bilo kakve preinstalirane alatke za uklanjanje ovih fajlova. Metod koji je opisan u okviru patenta nastoji da reši ovaj problem.\nTehnologija analizira sve neiskorišćene objekte koji utiču na rad sistema, a potom identifikuje i uklanja one koji veoma opterećuju sistem, a nisu ni od kakve vrednosti korisniku u datom trenutku, npr. nisu potrebni da bi funkcionisale aplikacije koje trenutno koristimo.\nVećina drugih tehnologija koje se trude da uklone junk datoteke iz sistema, jednostavno uklanjaju najveći broj nekorišćenih objekata. Međutim, ne postoji analiza kako to utiče na sistem, niti kakav je efekat njihovog uklanjanja. Često se samo čisti radi čišćenja, bez razmišljanja o eventualnom korisnom ishodu. Nasuprot ovome, stručnjaci kompanije Kapsersky Lab identifikovali su nepotrebne objekte koji oduzimaju najviše sistemskih resursa i brišu ih pre drugih objekata sa manjim zahtevima.\n„Kada imate potrebu da raspremite sobu što brže moguće i istog trenutka bolje iskoristite prostor, jasno je da će prva stvar koju ćete uraditi biti da se rešite stvari koje zauzimaju najviše prostora, a potom da se pobrinete oko ostalih stvari. Mi smo preuzeli taj princip i sledimo ga na razvojnom putu ove tehnologije”, rekao je Oleg Yaitsev, autor patenta ove tehnologije.\nVredno je napomenuti da je ova tehnologija posebno efikasna kod starijih računara koji imaju mnogo aplikacija. U ovim slučajevima, računari mogu da rade i do 10 odsto brže.\nDva najvažnija zadatka koja ova tehnologija izvršava, jesu optimizacija operativne memorije i korišćenje prostora na disku, kao i pružanje pomoći administratorima da preventivno održavaju umrežene računare, koji su posebno važni u slučaju korporativnih mreža.\nIako je patent odobren krajem februara, tehnologija je već uspešno primenjena u rešenjima Kaspersky Internet Security and Kaspersky PURE za korisnike kao i u naša rešenja za kompanije Kaspersky Endpoint Security za Windows, Kaspersky Endpoint Security for Business i Kaspersky Security for Virtualization. Takođe je dostupna pri korišćenju besplatne alatke za uklanjanje virusa Kaspersky Virus Removal Tool.\nKompanija Kaspersky Lab nastavlja da poboljšava svoj portfolio patenata. Već na početku marta 2\nNova tehnologija kompanije Kaspersky Lab optimizuje resurse PC računara was last modified: March 22nd, 2013 by Redakcija\nKaspersky LabPC optimizacija


Cenex Medical / Archive by category "Novosti" (Page 6)\nKoliko soli je dovoljno soli, a da ne ugrozi zdravlje\nZnamo da previše soli može da dovede do srčanih oboljenja, ali izgleda da postoji i zdrava strana soli. Samo oprez, jer nije ista količina dobra za sve. Ako ste prosečni stanovnik, velika je verovatnoća da unosite previše soli u svoj organizam. Posebno od jeseni pa sve do poznog proleća, dok se i poslednja slava ne istutnji. Ali poslednje istraživanje – za koje naučnici, doduše, kažu da je još u ranoj… read more →\nPreglasna muzika može oštetiti sluh, upozoravaju stručnjaci, a jedan od simptoma koji ukazuje na tu mogućnost je zujanje u uhu ili stručno tinitus – novi fenomen, karakterističan za mlađu populaciju. Sve je veći broj mladih koji zbog izlaganja visokim nivoima buke imaju zujanje u uvu – zdravstveni problem koji može izazvati otežano spavanje, učenje, a ukoliko dugo traje, čak i depresivno raspoloženje, a na kraju i gubitak sluha, kaže profesor… read more →\nOvako možete da se spasite od raka maternice\nNovo istraživanje je pokazalo da spirala kao kontraceptivno sredstvo utiče na smanjenje raka vrata maternice. Žene koje koriste spiralu kao kontraceptivno sredstvo skoro za trećinu smanjuju opasnost da obole od raka vrata maternice u odnosu na žene koje je ne koriste, pokazuje studija objavljena u medicinskom časopisu “Obstetrics and Gynecology”. – Bili smo iznenađeni u kojoj mjeri se rizik smanjuje – istakla je Viktorija Kortezis, asistentkinja na Klinici za preventivnu… read more →\n5 gotovo nevidljivih znakova raka bubrega\nRak bubrega uopšte nije naivan, saznajte kako da na vreme uočite ovu opasnu bolest. Pasuljasti, parni organi, smešteni u donjem delu leđa imaju jako važan posao u čišćenju krvi, kontrole tečnosti u organizmu, kao i nivoa elektrolita u telu. Iako možete da preživite bez jednog bubrega, rak je nešto potpuno drugo. Nažalost, prepoznavanje simptoma raka je jako teško i može da bude jako riskantno pa morate da znate na šta… read more →


VILA MOZART KOPAONIK - SKI KARTICA\nMesto koje sadrži sve što bi jedan hedonista ikada poželeo: avantura, nezaboravna kuhinja, mir i tišina.\nPosetite web stranicu Vile Mozart\nObradujte vaša čula\nObradujte Vaša čula brojnim ukusima lokalne kuhinje, uživajte u čarima netaknute prirode ili se prepustite uzbuđenju koje će Vas voditi dok se spuštate jednom od mnogih Ski staza koje Vam ovo mesto nudi.\nZimu rezervišite za brze spusteve, adrenalin koji će ispuniti Vaše telo i veličanstvenost planinskog vrha pokrivenog beskrajnim snežnim pokrivačem. Provedite leto u dugim šetnjama, uživajući u svakom kutku zelenila obogaćenog čistim planinskim vazduhom, obasjanog Suncem i skrivenog od užurbane svakodnevnice.\nPogledajte apartmane Vile Mozart\nZa sve korisnike SKI KARTICE vila Mozart na Kopaoniku pripremila je 10% popusta na cene noćenja sa doručkom.\n10% popusta na noćenje sa doručkom


Pogoršao se kvalitet avio-prevoza u SAD - Sputnjik Srbija\n08:59 13.04.2015 (osveženo 16:19 05.10.2015) Preuzmite kraći link\nDin Hedli, profesor marketinga na Državnom univerzitetu Vičite i jedan od koautora godišnjeg izveštaja koji je objavljen u ponedeljak, rekao je da putnici već znaju da se avio-prevoz pogoršava i „upravo smo došli do brojeva koji to dokazuju“.\nTako je procenat letova koji su stigli na vreme opao sa 78,4 odsto 2013, na 76,2 odsto prošle godine.\nStopa izgubljenog, ukradenog ili zakasnelo isporučenog prtljaga porasla je za 13 odsto 2014. godine. Avio-kompanije prosečno gube po jedan kofer na svakih 275 putnika, ali je kod jedne od njih ta stopa jedan izgubljen kofer na svakih 110 putnika, ukazuju državni podaci.\nZbog „prebukiranja“ — prodaje više karata nego što ima mesta, stopa putnika koji imaju karte, a ne uspeju da otputuju, porasla je za tri odsto.\nBroj prigovora putnika državi na kompanije je 2014. godine skočio za 22 odsto.\nPo svim tim parametrima najgore stoje mnogi manji, regionalni prevoznici, za šta je delimično objašnjenje to što oni za kratke a frekventne letove koriste male avione, koji se prvi otkazuju kada je vreme loše, te to pogađa mnoge putnike.\nAli, sumorna je i slika o četiri najveće američke avio-kompanije. Tačnost letova je opala, a porastao je broj žalbi putnika „Amerikan erlajnsa“, „Junajteda“, „Delte“ i „Sautvesta“.\nHedli kaže da su avio-kompanije imale bolje rezultate pre petnaestak godina, kada je potražnja za putovanjima opala, a avioni su bili manje puni nego sada. Kompanije su tada gubile novac, a vratile su se u profitabilnost kada su spajanjem manjih u veće smanjile pritisak konkurencije i ograničile broj letova kako bi zadržale cene karata.\nSada su mesta u prosečnom avion većine avio-kompanija popunjena više od 80 odsto, mnogi letovi su i 100 odsto puni, a pritom neki putnici ostaju na aerodromu da čekaju sledeće.\n„Sada se isti broj ljudi kao ranije pakuje u manji broj aviona“, rekao je Hedli u jednom intervjuu. „Kada naglo raste, sistem ludi“, ukazao je on.\nAvio-kompanije naručuju avione i izvode druge investicije za koje one obećavaju da će poboljšati uslugu. Ali, mnoga od najvećih poboljšanja su usmerena samo na najvrednije klijente avio-kompanija — putnike prve i biznis klase.\nGodišnji izveštaj o kvalitetu avio-prevoza je objavljen 25. put. Hedli i Brent Boven, profesor Univerziteta za aeronautiku Embri-Ridl, za tu analizu koriste informacije koje su avio-kompanije dostavile američkom Ministarstvu saobraćaja.\nkvalitet, prevoz, avion


Agencija Beta traži istragu napada na njihovog novinara na protestu u Beogradu\nDemonstracije u Beogradu 8. jula\nNovinska agencija Beta zatražila je od nadležnih organa "da hitno i u što je moguće kraćem roku" ispitaju kako i pod kojim okolnostima su pretučeni novinar i snimatelji te agencije dok su izveštvali sa protesta u Beogradu u noći između 8. i 9. jula, i zašto je policija napadala i druge novinare.\nAgencija Beta navodi da je njihovog reportera Žikicu Stevanovića i kamermane Luku Pređu i Relju Pekića policija je opkolila i napala iako su se legitimisali kao novinari.\n"Stevanović je zadobio ozbiljne udarce po glavi, razbijena mu je arkada i veći deo noći je proveo je u hitnoj pomoći, gde su mu povrede sanirane, a kolege kamermani dobili udarce pendrecima po telu", navodi Beta.\nTa agencija dodaje da se napad na Stevanovića dogodio ispred Pravnog fakulteta u Beogradu kada je pretučen i oboren na zemlju.\n"Nekoliko minuta kasnije, pošto su demonstranti rasterani, jedan od pripadnika policije se vratio i više puta ga udario pendrekom dok je ležao na zemlji. Sve vreme kolega Stevanović je mahao novinarskom karticom, ali to nije imalo nikakvog efekta. Jasno je da je ovaj ničim izazvan napad na novinare Bete prekoračenje ovlašćenja i prekomerna primena sile", navodi Beta.\nNovinska agencija je najavila da će slučaj prijaviti svim domaćim i inostranim organizacijama koje se bave medijskim slobodama i zaštitom novinara, a da će nakon konsultacija sa advokatima odlučiti i o podnošenju tužbe.\nTokom nereda na protestima koji su 8. jula uveče organizovani u Beogradu, Novom Sadu i Nišu napadnuti su i novinari portala Nova i Radio-televizije Srbije (RTS).\nOkršaji policije i demonstranata koji su nezadovoljni najavom pooštravanja epidemioloških mera počeli su u utorak, 7. jula ispred Skupštine Srbije, a nastavljeni su i dan kasnije.


Odgovornost i kontrola vlasti obezbediće napredak Srbije ka EU - Saopštenja\nOdgovornost i kontrola vlasti ...\nOdgovornost i kontrola vlasti obezbediće napredak Srbije ka EU\nKoalicija prEUgovor smatra da je za brži napredak Srbije u pregovorima o pristupanju EU neophodno da nova Vlada zaustavi praksu stvaranja izuzetaka od zakona, arbitrarnog donošenja odluka, politizacije i zloupotreba javnih ovlašćenja.\nNeophodno je poboljšati nadzor nad primenom strategija i akcionih planova, popraviti pravni okvir za zaštitu ljudsksih prava i unaprediti zaštitu uzbunjivača. Pored odgovornosti izvršne vlasti, treba povećati i nezavisnost, efikasnost i odgovornost sudstva.\nVlada bi morala da prestane da stvara izuzetke iz zakona i da ih krši.\nNajveće nabavke se i dalje sprovode direktnim dogovorima ili u ograničenoj konkurenciji, na osnovu međudržavnih sporazuma i kredita međunarodnih finansijskih institucija. Zakon čija primena se zaobilazi: Zakon o javnim nabavkama.\nVlada nastavlja da drži u tajnosti sporazume i ugovore sa stranim investitorima (primer: “Air Serbia”). Zakon koji je Vlada prekršila: Zakon o pristupu informacijama od javnog značaja.\nVlada nastavlja da postavlja i smenjuje visoke funkcionere bez procedure javnog konkursa ili obrazloženja. Direktori javnih preduzeća postavljaju se bez konkursa. Zakoni koji je Vlada prekršila: Zakon o državnim službenicima, Zakon o javnim preduzećima.\nNeophodno je poboljšati nadzor nad primenom strategija i akcionih planova, posebno prikupljanje podataka i statistika u više oblasti.\nZbog pasivnosti skupštine i nepovezanosti skupštinskih, nezavisnih i unutrašnjih kontrolnih mehanizama, izvršna vlast i dalje donosi odluke arbitrarno, krši ljudska prava, politizuje i zloupotrebljava javna ovlašćenja i ne snosi posledice za svoj rad:\nSkupština Srbije nije raspravljala o ostvarivanju svojih zaključaka o izveštajima nezavisnih nadzornih tela (za 2012. godinu), niti je jednom razmatrala nalaze unutrašnjih kontrolnih mehanizama u sektoru bezbednosti (npr. Inspektorata odbrane, Sektora unutrašnje kontrole MUP-a).\nUnutrašnji kontrolni mehanizmi, kao što je Sektor unutrašnje kontrole (SUK) policije, nisu dovoljno osnaženi da potpuno nadziru zakonitost rada zaposlenih u MUP. Približno 18.000 zaposlenih u MUP nije u nadležnosti SUK-a, a njihove nadležnosti su ograničene i mogućnošću ministra da izuzme slučajeve od kontrole. Takođe, izveštaji ovog ključnog mehanizma za kontrolu zakonitosti i korupcije u policiji ne dostavljaju se skupštini.\nRad Saveta za nacionalnu bezbednost i Biroa za koordinaciju službi na čijem je čelu premijer Aleksandar Vučić je potpuno izuzet od kontrole i nadzora drugih grana vlasti, što mora biti rešeno izmenama Ustava kako bi se izbegla prevelika koncetracija moći i mogućnost zloupotrebe sektora bezbednosti.\nNadzor i kontrola izvršne vlasti moraju da se ojačaju pre svega kroz aktivnije angažovanje skupštine i dosledno praćenje sprovođenja odluka i preporuka drugih nadzornih tela, pre svega nezavisnih državnih organa i unutrašnjih kontrola.\nUčinjeno je malo ili ni malo na popravljanju pravnog okvira za zaštitu ljudskih prava i njegovoj primeni:\nZakon o besplatnoj pravnoj pomoći, koji treba da bude osnova za nesmetan pristup pravdi nije usvojen. Postojeći nacrt koje je izradila prethodna Vlada ne omogućava ugroženim grupama građana i građanki ni fer, ni besplatan pristup pravdi. Predloženo rešenje ne predviđa finansiranje besplatne pravne pomoći iz budžeta, već ga prebacuje na nevladine organizacije i strane donatore.\nZakon o Zaštiti ličnih podataka iz 2008. godine još uvek nije usklađen sa EU standardima, a njegovo sprovođenje je delimično ograničeno neusvajanjem Zakona o video nadzoru i upotrebi biometrijskih podataka.\nNema pomaka u zaštiti žena od svih oblika rodno zasnovanog nasilja, iako je broj ubistva žena svake godine u porastu; krivični zakoni nisu usklađeni sa Konvencijom Saveta Evrope o sprečavanju i borbi protiv nasilja nad ženama i nasilja u porodici.\nStrategija i Akcioni plan za sprečavanje trgovine ljudima još uvek nisu usvojeni; Uz nedovoljno efikasnu primenu zakona u ovoj oblasti problem i dalje predstavljaju obezbeđivanje pomoći žrtavama trgovine ljudima i zaštita njihovih prava, uključujući i pravo na nadoknadu štete.\nIako je učinjen izvestan napor u razvoju zakonodavnog okvira i rešavanja pitanja smeštaja tražilaca azila, suštinskog napretka u razvoju azilne politike nije bilo. Broj osoba koje traže azil stalno raste, a Kancelarija za azil još nije zvanično ustanovljena kao posebna organizaciona jedinica. Tokom prethodne godine, veliki broj osoba koje traže azil, ponekad i njih oko 200, bio je na otvorenom bez elementarnih životnih uslova.\nPravosuđe je i dalje neefikasno, nije nezavisno i odgovorno:\nSistem objektivnog vrednovanja rada sudija i tužilaca i odgovornosti u pravosuđu još uvek nije efikasan.\nNova reforma pravosuđa uslovila je ponovno odlaganje i zastoj u vođenju sudskih postupaka, što je dodatno ugrozilo pravo na efikasnu i dostupnu pravnu zaštitu\nNema dovoljno zaposlenog stručnog i administrativnog osoblja u tužilaštvima, niti prostornih uslova za primenu novog Zakona o krivičnom postupku; kada je Zakon počeo da se primenjuje tužilaštva su bila zatrpana dve do tri godine starim slučajevima u kojima nisu sprovedene istrage, što je rezultiralo dvomesečnom blokadom tužilaštava, razrešenom odbacivanjem 90 procenata takvih krivičnih prijava.\nAutonomni ženski centar (www.womenngo.org.rs),\nBeogradski centar za bezbednosnu politiku (www.bezbednost.org),\nCentar za primenjene evropske studije (www.cpes.org.rs),\nGrupa 484 (www.grupa484.org.rs),\nTransparentnost Srbija (www.transparentnost.org.rs).\nKoalicija prEUgovor je formirana sa ciljem da nadgleda sprovođenje politika iz oblasti pregovora o pristupanju Srbije Evropskoj uniji, sa akcentom na poglavljima 23 (pravosuđe i osnovna ljudska prava) i 24 (sloboda, bezbednost, pravda). Misija “prEUgovora” je da predlaže mere za unapređenje stanja u oblastima koje su teme pregovora, koristeći proces EU integracija za ostvarenje suštinskog napretka u daljoj demokratizaciji Srbije.